Global Voices Aymarata · Medios ciudadanos ukan qillqatanaka Aka tuqita Túnez\nWali aski isturyanaka Aka tuqita Túnez\tUraqpachat arsunipxi… jiwasanakax jaqukipapxtanwa Global Voices Españolan jaqukipir tamax sapur lurawinakaparus suyt’ayawapxiwa, ukatx ullirinakaruw amuyunakap yaqhip qilqatanakax 2011n maran jupanakar p’arxtayawayk ukanakxat uñt’ayawapxi ¡Jallalla 2012n mara sasina!\n2 lapaka phaxsi 2014 GV Face: chipuntañ jan ukast jan chimpuntaña? Túnez jupan arunakap kunapachatix 2014 chhijllaw qalltki Qillqiri Sahar Habib Ghazi · Citizen Media 8 chinuqa phaxsi 2012 Uraqpachat arsunipxi… jiwasanakax jaqukipapxtanwa Qillqiri Juan Arellano · Asia Oriental 20 lapaka phaxsi 2011 Tunisia: Jach'unakax Ch'amampiw Anti-Capitalism Arsurinakar Chhukkhayi Qillqiri Afef Abrougui · Citizen Media Uraqpachan yatiy 1 anata phaxsi 2015Citizen MediaCebu markan bisaya arun phisqha aru jilpach arst’ata\nIsturyanaka Aka tuqita Túnez 25 lapaka phaxsi 2013\nRap tunecina jayllawix mä q’uchuw waynanakatakix tukuwayi Qillqiri Afef Abrougui · Arte y Cultura 3 waranqa waranqa jila You Tube ukar mantir jila kullakanakampiw rap jayllintawix mä himno ukar waynanakatak tukuyatatayna. Afef Abrougui jupax qhananchistuwa kunats ukax ukham ukxata.\nInternacional de videos de un minuto sobre medio ambiente ukar chikanchasiñatak atipt'asiwix qalltxiwa Qillqiri Juliana Rincón Parra · África Subsahariana III edición de telefilmes eclógicos de 1 minuto ukax qalltxiwa. Jumati llatunk jila naranist ukhax mä cámaramp mä amuyumpix yant`asmawa. Atiristi 300 dolares mä video... 28 willka kuti phaxsi 2012\nUnión Africana ukan 53 markapatak jan walt'äwi Qillqiri Julie Owono · África Subsahariana 2011 maranx continente africano uksanw ch’axwawïw utjäna, sartasiwïnakampi, marka irpir jaquqaw yant’awinakamp ukhamarak política uka jan walt’äwinakampi. Ukampirusa, 53 africano markaw tamach’asïna, khitinakati ch’amanchañap suma... 1 llamayu phaxsi 2012\nTúnez: Callinakan ullart'äwi Qillqiri Ahmed Medien · Arte y Cultura Túnez markan sartasiwinak utjk uka qhipatxa, mä machaq evento ukaw uñt'ayatäna, "L'avenue ta9ra", jan ukax "La avenida lee" jall ukham sutichata. Habib Bourguiba avenida uksar... 12 qasäwi phaxsi 2012\nTúnez: Capital jach’a avenidan qhurut arst’awinakax janiw utjkaspati sasin sapki ukatuqit phiñasiwinaka Qillqiri Salah Almhamdi · Citizen Media Túnez markankir cibernautanakax Habib Bourguiba ukan qhurut arsusiwinakax janiw satak ukatuqitw wali phiñasit arst’apxi. Akanwa jupanakan juk’a arst’äwinakapax uñt’ayasi.\nÁfrica: ¡Copa de Naciones 2012 ukax qallantiwa! Qillqiri Francois-Xavier Ada-Affana · África Subsahariana Africa Markan Pelot anatañ jach'a yant’asiwix Batana, Guinea Ecuatorial uka markanakan qallti, 21 uru saraqkipan chinuqa phaxsita, ukampiw kimsa simana wali jach’a atipt’asiwix qallanti. Pelot... 25 taypi sata phaxsi 2011\nTúnez: Chhijllaw uruwa! Qillqiri Afef Abrougui · Citizen Media Tunecinunakax 23n willküru mä amtkay urunx chhijlläwiruw sarapxi. Chhijllaw uruwa, kunawsati chimpuntawir Asamblea Constituyente Nacional uk chhijallañatak sarapk ukhax amuyt'apxiwa, kunapachas machaq Constitución qilqañaxa, ukhamarak... 9 taypi sata phaxsi 2011\nArabenkir Bloggerunakax Túnez markan tantacht’asipxi Qillqiri Rebecca MacKinnon · Citizen Media Phaxsüru 3 uru taypisata phaxsin Túnez markan kimsïr jikthaptawiw Arabes Bloggerunakatak qalltasiwayi, uka aruskipawix mä urukinwa. Uka tantachäwix Global Voices, Nawaat ukatx Fundación Heinrich Böll... 20 sata qallta phaxsi 2011\nTunez Jach’a Suyutpacha: Pallapallanakax blogueruruw Sawkatapat Nuwjawayapxatayna Qillqiri Afef Abrougui · Citizen Media Ben Alin sarxatapax nä 8 phaxsixaniwa, ukjamipansti pallapallanakax jaqinakar ñanqhachasipkakitaynawa.


Mateo 15 - Holy Bible [Aymara Bible 1997] - (Mat 15)\nUcapachajj mä kawkha fariseonacaw Jesusan ucarojj Jerusalén marcatpach jutapjjatayna, uqhamarac ley yatichirinacasa. Jupanacasti Jesusarojj jisct'apjjänwa:\n—¿Cunatsa juman discipulonacamajj nayra awquinacasan yatichäwipjja jan phokhapquejja? Janiraquis mank'añataquejj amparanacapjja jarekasipquitejjä —sasa.\nJesusasti jupanacarojj jisct'araquïnwa: —Jumanacasti ¿cunataraqui Diosan camachinacapsti jan phokhapjjaractasti, awquinacaman amtäwinacaparuqui arcañataquisti?\nUcampis jumanacajj sapjjtawa: ‘Mayni jakejja awquiparojj saspawa jan ucajj taycaparusa: —Janiw yanapquirismati, take cunatejj utjquitu ucjja Diosaruw churjjta —sasa.\nTake uqham sirinacasti, janiw awquiparus ni taycaparus yanapañapäcjjeti.’ Uqhamatwa jumanacajj Diosan camachipa apanucusina awquinacamana amtäwinacaparuqui arcasipctajja.\n¡C'ari chuyman jakenaca! Walicpun Isaías profetajj jumanacatjja sascänjja:\nJaniw acch'as walïquiti jupanacan yupaychaña churatanacapajja, jupanacan yatichäwipajj jakenacan yatichäwipaquïtap laycu.’\nJesusasti jakenacar jawsthapisin aqham sasaw parläna:\nDiscipulonacapasti uca arunac ist'asinjja Jesusajj ucar jac'achasisin sapjjänwa: —Fariseonacajj uca arunacam ist'asinjja colerasipjjewa —sasa.\nJesusasti jupanacarojj sänwa: —Cawquïr alitejj alajjpachanquir Awquejjan jan ayrutäcchi ucajja, saphitpach jic'sutäniwa.\nJaytapjjam; chekpachansa jupanacajj juyqhu irpirinacäpjjewa. Mayni juyqhutejj yakha juyqhuru irpani ucajja, panpachaw cuna p'iyarus jakoranttapjjani —sasa.\nUcapachaw Pedrojj Jesusarojj saraqui: —Yaticht'apjjetay cuntejj aca yatichäwejj sañ munqui uca —sasa.\nJesusasti sänwa: —¿Janit jumanacas amuyt'apcta?\n¿Janit jumanacajj amuyapcta take laca toket mantiri mank'anacajj puracar sarqui ucjja, ucatsti mistjjaraqui ucjja?\nUcampis lacat mistqui ucajja chuyma mankhatwa juti, take acanacaraquiw jakenacarojj k'añuchi.\nChuyma mankhatwa jan wali amtañanacajj juti, jake jiwayañanaca, wachoka juch lurañanacasa, lunthatasiñanaca, c'arisiñanaca, uqhamaraqui jakjjata jan wali parlañanacasa.\nTake acanacapï jakenacarojj k'añuchejja, ucampis jan jarekasis mank'añäqui ucajja, janiw k'añuchquiti.\nJesusasti ucawjat mistusinjja, Tiro uqhamarac Sidón sat chekanacaruw sarjjäna.\nCanaananquir mä warmiraquiw ucapachajj Jesusan ucarojj wal arnakt'asis jutäna: —Tata, Davidan wawapa, qhuyapt'ayasiquitay nayarojja. Phuchajjaw supayampi sinti t'akhesiyat uñjasi —sasa.\nJesusasti ucjjarojj janiw camscänsa, ucapachaw discipulonacapajj juparojj jawsasin achict'apjjäna: —Qhitanucjjam, jiwasan khepaswa uqham arnakasis jutasqui —sasa.\nUcapachaw Jesusajj saraquïna: —Diosajj qhitanituwa Israel marcan chhakatäquis uca ovejanacar thakeri —sasa.\nUca warmisti quillt'asisinwa Jesusarojj achict'asïna: —¡Tata, yanapt'aquitaya! —sasa.\nUcjjarojj Jesusajj saraquïnwa: —Janiw walïquiti wawanacat t'ant'a apakasin ankanquir anunacar churañajja —sasa.\nUcampis uca warmejj Jesusarojj sänwa: —Jïs, Tata. Ucampis anunacajj uywirinacan mesapat jalaktquis uca t'ant'a puchunacsa mank'asiraquiwa —sasa.\nJesusasti juparojj sänwa: —Warmi, ¡cunja jach'as iyawsañamajja! Cunjämtejj muncta uqhamay luraspan —sasa. Ucspachaw uca warmin phuchapajj c'umaraptjjäna.\nJesusajj uca chekat mistunjjasinjja Galilea kota thiyaracwa jutascäna. Ucatsti mä kollur maqhatasinwa kont'asiraquïna.\nWalja jakenacaraquiw jupan ucarojj jutapjjaraquïna, irpanipjjaraquïnwa juyqhunaca, suchunaca, okaranaca, manconaca, walja usutanacampi. Jesusasti jupanacarojj c'umaraptayänwa.\nTake ucanacatsti jakenacajj wal muspharasipjjäna, jan parlir amutunacas arsjjänwa, manconacas waliquëjjänwa, cojonacas sarnakjjapjjaraquïnwa, juyqhunacasti uñj-jjapjjaraquïnwa. Uqhamatwa Israel marcan Diosaparojj yupaychapjjäna.\nUcapachaw Jesusajj discipulonacaparojj jawsthapïna, ucatsti saraquïnwa: —Take aca jakenacatjja wali qhuyapt'ayasta, niyaraquiw quimsüröjje aca jakenacan nayampi acancatapajja, janiraquiw cuna mank'añas jupanacan utjquiti. Janiraquiw jan mank'atsa utanacaparojj qhitanucuñ muncti, inampis thaquin sarcasajj jan ch'amani thayjtjjapjjaspan —sasa.\nDiscipulonacapasti ucapachajj juparojj sapjjänwa: —¿Cunjämaraqui takpacha jaketaquisti mank'a jicjjatsnasti? Acawjanjja janiw qhitis jacquiti —sasa.\nJesusasti jupanacarojj jisct'ascaquïnwa: —¿Kawkha t'ant'as utjapjjtam? —sasa. —Jupanacasti sapjjänwa: —Pakallko t'ant'aquiw utjapjjetu mä kawkha chawllitampi —sasa.\nJakenacarusti ucawjanacaruw konurayäna.\nUca pakallko t'ant'ampi, chawllanacampi catusinjja, alajjpach uñtasinwa Diosarojj yuspagaräna. T'ant'a pachjasinsti discipulonacaparuw laquintäna, jupanacasti take jakenacaruraquiw churaraquïna.\nTakeniw sist'asipjjäna, ucatsti pakallko canastaracwa t'ant'a jilt'anac apthapipjjäna.\nUca mank'erinacasti pusi waranka chachanacänwa, janiraquiw warminacasa ni wawanacasa jaqhutäcänti.\nJesusasti uca khepatjja jakenacarojj qhitanucjjänwa. Ucatsti botjjaru mantasinjja Magadán sat chekaruw sarjjäna.


Kunatï cheqäki ukak yatichaña | Sum liytʼañataki yatichañataki\nKunatï cheqäki ukak yatichaña\n¿KUNSA LURAÑAMA? Istʼirinakan sum amuyapjjañapatakejja, confiykañ qellqatanakatwa yatichañama.\nConfiykañ qellqatanak liytʼam. Kuntï siskäta ukajj Bibliarjamäñapawa, ukat wakiskani ukhajj Bibliatwa liytʼañamaraki. Ciencia toqeta, mä noticiata, mä experienciata, jan ukajj yaqha toqet parlañ munkäta ukhajja, kuntï siskäta ukajj cheqati janicha uk sumwa yatjjatañama.\nQellqatanak jan mayjtʼayamti. Mä texto qhanañchkäta ukhajja, kunsa Jehová Diosajj uka texton yatichañ muni ukwa amuytʼañama. Yatichatamajj Bibliarjamäñapawa, ukat ‘suma phoqeri amuyasir esclavojj’ apayanki uka qellqatanakarjamäñaparakiwa (Mat. 24:45). Biblia toqet jan parlki uka qellqatanakat yatichkäta ukhajja, kuntï siski uk janiw mayjtʼayañamäkiti, ukat kuna amtampis qellqerejj uk qellqäna uk sum yatjjatañama.\nKunanakatï pasawaykäna ukanakat parlkäta, jan ukajj numeronakat (cifras) parlkäta ukhajja, kunatï cheqäki ukwa parlañama. “Mä qhawqha jaqenaka” siski ukhajja, janiw “walja jaqenaka” sañamäkiti. “Awisakiwa” siski ukhajja, “sapa kutiwa” sasin janiw sañamäkiti. “Inasa” siski ukhajja, janiw “ukhamapuniwa” sañamäkarakiti.\nSum amuytʼapjjañapatak yanaptʼam. Mä texto liytʼasasa, jan ukajj yaqha qellqat liytʼasas wali amuyumpiw istʼirinakar jisktʼañama. Jan ukajj mä uñachtʼäwimpiw jupanakpachpa amuytʼapjjañapatak yanaptʼañama.\nDiosan arunakap yatiyañatak wakichtʼaskäta ukhajja, jaqenakajj kunanaksa jisktʼapjjeristam, kunjamsa uka jisktʼanakar qhanañchasma ukwa amuytʼañama. Kuntï jan yatkta uk jisktʼapjjätam ukhajja, “uka toqet yatjjatanïwa ukat uka jisktʼar qhanañchirejj kuttʼanïwa” sasaw sañama.\nSum liytʼañataki yatichañataki: Kunatï cheqäki ukak yatichaña


2 Reyes 22 - Holy Bible [Aymara Bible 1997] - (2Rey 22)\nCunapachatï Josías wawajj quimsakallko maranïna ucqhawa reyïña kalltäna, ucatsti Jerusalén marcanjja quimsa tunca mayan maraw apnakäna. Taycapasti Jedida sat sutinïnwa, jupasti Boscat chekanquir Adaía chachan phuchapänwa.\nJosías reyin luratanacapasti Tatitun nayrakatapanjja chekapänwa; jupasti arcänwa cunjämtï David nayra awquipajj sarnakcäna uqhamaru, jan ucat cawcsar sarakasa.\nCunapachatï Josías reyejj tunca quimsakallkon mara apnakascäna ucqhawa reyejj qhitäna Tatitun temploparu Azalía chachan Safán yokap kellkeriparu, jupasti Mesulam chachan allchhiparaquïnwa. Reyisti sänwa:\n“Saram Hilcías sumo sacerdoten ucaru, ucatsti sanim: “Tatitun temploparu kollkenac apanipqui ucanac apthappan, uqhamarac puncu uñjirinacasa jakenacata kollke apthapipqui ucanacsa” sasa.\nUcatsti churapjjpan Tatitun templopa lurañataqui jaytatäpqui ucanacaru, jupanacan pagapjjañapataqui qhitinacatejj Tatitun templopana asquichasipqui ucanacaru:\ncarpinteronacaru, sum yatipqui ucanacaru, albañilanacaru, uqhamarac alapjjañapataqui maderanaca, ch'iyat kalanaca templo asquichañataqui.\nUcatsti saraquim: “Kollke churcäta ucatsti janiw jacthapiñatac maycätati, jupanacajj chekaparuwa apnakapjje uca laycu” sasa.\nHilcías sumo sacerdotejja yatiyänwa Safán sat kellkeriru, Tatitun templopana leyi libronaca jicjjatatapata. Ucsti churänwa Safán chacharu, jupasti leet'araquïnwa.\nUcat Safán kellkerejj ucjjata yatiyiriw saräna, aqham sasa: —Juma reyin sirvirinacamawa templona utjcäna uca kollke umatatayapjje, ucatsti churapjjewa Tatitun templopa asquichayañataqui qhitinacatejj utt'ayatäqui ucanacaru —sasa.\nUcjjarusti Safán kellkerejj reyirojj yatiyaraquïnwa, Hilcías sacerdotejj mä libro jupar churatapata, ucatsti Safán sat kellkerejj reyitaquejj leet'arapïnwa.\nUcat reyejj ley librojj cuntï siscäna ucanac ist'asinjja, isipwa ch'iyanokasïna.\nUcat ucspachawa reyejj säna Hilcías sacerdoteru, Safán chachan Ahicam yokaparu, Micaías chachan Acbor yokaparu, Safán kellkeriru, reyin Asaías sat oficialaparu, aqham sasa:\n“Sarapjjam naya laycu Tatitur jisct'iri, uqhamarac take Judá orakenquir jakenac laycuraqui, aca jicjjatata libron cuntï sisqui ucjjata; Tatitusti wali coleratäpachawa jiwasanacataqui. Nayra awquinacasajja janiw aca librojj cuntï sisqui ucarojj ist'apcänti, ni lurapcaraquïnsa cuntejj aca libron kellkatäqui ucarjamajja.”\nUcatsti sarapjjänwa Hilcías, Ahicam, Acbor, Safán, Asaías ucanacajja, Salum chachan profetisa Hulda warmipan ucaru; Salum chachasti Ticva chachan yokapänwa, uqhamarac Harhas chachan allchhiparaquïnwa, qhititï templo isinac uñjañapataqui utt'ayatäcäna uca. Hulda profetisasti Jerusalén marcana machak marcäquis ucanwa jacäna, cunapachatï jupar parlapjjäna ucqhajja,\nprofetisa warmejj jupanacarojj sänwa: “Acawa Israelan Tatit Diosapan arupajja: ‘Yatiyapjjam qhititejj nayar jisct'iri qhitanipctam ucaru.\nNaya Tatitusa sistwa: ‘Mä jan walt'añwa aca chekarusa, jakenacapjjarusa apayanëjja, cunjämtï Judá marcanquir reyejj leet'qui uca libron cuntï yatiyqui uqhamaru.\nJupanacasti nayar apanucusinjja yakha diosanacaruwa inciensonaca naqhayapjje, uqhamatwa take luratanacapampi nayar colerayapjjetu; ucatwa nayan colerajjajj akti aca chekataqui, ucasti janiw t'acurcaniti’ ”.\nJudänquir reyirojj sapjjamaya, qhititejj qhitanipctam Tatitur jisct'añataqui: “Ucatsti Israelan Tatit Diosapajj ucjjarojj saraquiwa: ‘Cuntï ist'ta ucar amuyt'añaru uchasitamatsti,\nchuymaman llaquisitamata, nayarusa jutatamata arsutanacajja ist'asina aca orake contra, uqhamarac take utjirinacap contraraqui, tucjatäñapataqui, maldicitäñaparaqui. Ucatsti isima ch'iyanokasitamata, uqhamarac nayan nayrakatajjana jachatamatsa, nayajj jumarojj ist'smawa. Naya Tatituwa ucjja sisma.\nUca laycu nayajj cusisitaqui jiwjjañamwa waquiyta, nayra awquinacamampi jiquisiñataqui, janiw uñjcätati cuna jan walt'añtï nayajj aca chekataqui apayancä ucjja’ ” sasa. Reyin qhitatanacapasti cuttjjapjjänwa reyiru uca arunaca yatiyiri.


Marianna Breytman, Global Voices ukan jaqukipt’irimp aruskipt’asa · Global Voices Aymarata\nJaqukipäw uñt'ayata/apkatata 13 Qasäwi phaxsi 2013 5:24 GMT\nAka blog ullart'apxañäni English, Nederlands, Français, Español\nNairobi, Kenia markan maymarax Global Voices Summit ukax apasiwayki ukanw Global Voices ukan mayni machaq yanapt'asirir uñt'aniwayta. Jupax Marianna Breytman sutiniwa, jupax castellano arut ingles arur kuna qillqatanakati Latinoamérica uksat España Global Voices en español uksan qillqatanak jaqukipt'iriwa.\nJupampix walja pachaw aruskipt'apta, ukatx jumanakax ist'apxasmaw uka video, Global Voices uksan kawkïr arunaks jaqukipiritan ukanakxat arxayt'aski:\nUkatsti, email-tuqiw aruskipt'apxata:\nJuan Arellano: 100 jila qillqatanakw (posts) GV ukatakix jaqukipxtaxa, kalltkta ukhax ukham jaqukipirist sayatati?\nMarianna Breytman: Janiwa. Global Voices ukatakix jaqukipañx kunawsapun qalltstxa, ni kawkhar apañs yatkayati. Jaqukipawx lurak luraskyatxa, kunjamti Nairobi markan siskayasmaxa. Sapa jaqukipäwitx juk'ampi yatiqayatxa. kunawsati GV ukatak niya pä mara jaqukipäwinakamp phuqkasinw 100 qillqatanakax utxäna, 100 qillqatanak phuqhañpunw munayatxa, ukarux phuqtwa. 100mo qillqata [en], Ukhamakiwa!\nJA: GV ukatak jaqukipt'atanakamatx kuna amtaskyanakas jan ukax kawkirinakach jumatak aski utjiristama?\nMB: Ariel [Moreno] jupan qillqatapatw amt'irista, Panamá markan «diablos rojos» uksat qillqt'atayna, kunapachati nayax uka markar sarawaykt ukhapuni. Ukwa nayax jaqukipta [en] ukampirus nayax uka markanx ukanakarux uñjawayxarakiyatwa ukat jasakinw jaqukipañaxa.\nYaqha qillqatx amatarakiristwa Robert [Valencia] jupata, Brooklyn uksan Kimani Gray jupan jiwatapat unxtasiwinak utjkan ukxat qillqatanwa. Nayapachpax kunati nayan markajan utjaski ukx yatkayati, ukatw jaqukipt'awayta [en].\nUkampirusa, jaqukipäwin wali ch'ama tukt'ayawayitu ukax janiw GV ukatakikiti, jan ukasti GV'er — Elaine Díaz Rodríguez ukatakiwa. Kunawsati Elaine jupar EE.UU markarjtuñatak visa jan churañ munapkan ukha, jupax mä qillqata wali phiñasit arunakampi. Jupax uñt'ayañ munana ukat nayax mä pita ajqukipañaspaw sasina sista. Uak ullarxasaxa wali llakisxayata. Irnaqir masixamax jaqukipaw mayt'itu [en]. Anchhit pachanwa, kunja askisa jaqukipañaxa ukxa amuyastxa, maynix isturyanakap uñt'ayañ muni. Ukatwa kunti lurktx aukarux munastxa.\nJA: Ukampirus castellano arux janiw juman tayka arumakiti, kunjamats uka arut jaqukipt'añx lup'iwayta?\nMB: Taqiniw jiskt'apxit ukxa janiraw mä aski jayst'äwix utjituti! walja maraw español aru yatiqaskta, jisk'atpach kunawsati primaria ukankayat ukhatapacha, 6to grado ukankayat ukhatpach amt'irista, Panamá markat judío ortodoxo ukhamanwa yatichirijaxa. Jupaw walpun ch'amanchawayitu uka aru yatxtañaxataki. Jupapinw ullaña, español radionak isch'ukiñ ukat juk'amp yatxataskakiñar sarantawayta.\nEspañol aru yatiqañaxa nayatakixa wali askinwa. Uka yatxatäwijanx wali suma notanakanipuniritwa, janiw jan aski notanakiniñ munirikti. Español aru yatiqañatakix wali esfuerzo ukham uchiritxa.\nJA: GV ukanx yanapt'irjamakitawa, yaqhip pachanakax kunanakamps lurta?\nMB: Jichhax mä organización ukan irnaqaskta, programa Au Pair [en] ukana EE.UU uksar yatiqirinakax purinipki ukanakaruw yanapt'i, wawanak uñjaña ukampirus yatiqasipkaraki. Coordinadora de Reclutamiento Internacional ukatwa, ukanx solicitudes de los candidatos ukanakw uñakipta.\nUkatsipan ayaqhaxa, español arut yaticharakta, centro de educación de colaboración en Brooklyn ukana.\nJA: Gastronomía ukaw jumarux gustam ukxatw ullart'askayata… inakt ukhax phayiritati?\nMB: Kawkhans ukxa ullarta?! Jaja.. gastronomía ukax wali askiwa, may may markanakat manq'anak mallt'añax wali askiwa, ukampirus janiw nayax anch phayirikti. Panamá markaruw nayrïr kutipun purt'awayta mayni GV'er, Ariel Moreno jupar tumpt'iri, ukanx ceviche manq'a manq't'aniwayta, wali sumapuninwa nayax uka phayañ yatiqañ munta.\nJA: Tawaqusktawa, jutïr pachatakix (futuro) kuna amtäwinakamas utji?\nMB: Ukatx educación internacional uksan irnaqt'añakiw utjaskitu. Ukampirus Nueva York uksan jakasiñax wali askiwa.\nUkatsti, jutiri pachanakatakixa, mä organización ukatakiw iranqañ lup'iskta ukax derechos humanos ukat proyectos de desarrollo económico ukanakar chiqancht'atawa. Ukapcahparakiw español arut yatichañ munaskakta.\nUkampirus Global Voices uksan irnaqaskakiwa. GV uksat juk'amp yatxatañ muntxa. Eddie [Ávila] jupatakiw Rising Voices uksan jaqukipirita, ukaw sumpach aka organización uksat amuyt'ayitu. Ukampirus mara jilaw WITNESS [en] uksatak irnaqxta.\nUka jutir video ukanx mä juk'a Global Voices ukxat Nairobi markan tantacht'awapxitu ukxatarakw aruskipt'apxta.\nJA: Kunampch arxt'awayasma?\nMB: Jïsa, Firuzeh [Shokooh Valle] ukat Silvia [Viñas] jupanakaruw jallallt'ta, jaqukipt'as sarantañ munaskatwa. Chiqpachansa janiw kuna pachas kunti lurkt ukx lup'irikayatti, GV uksan juk'amp uraqpachar uñt'ayapk uka jila kullakanakamp chika sarantaña munta.\nNiya uka kipka yaqha qillqatanaka:\nCuba markata: Ellery Biddle ukat Elaine Díaz jupanakamp aruskipt'asa\nMatisse Bustos Hawkes, Witness ukatx video uka\nChris Moya, SpainRevolt ukatx ciberactivismo uka\nRebecca MacKinnon jupamp “Consent of the Networked” ukxat aruskipasa\nGlobal Voices Summit 2012 uka jikthapatäwin nayrïr urux Kibera uksaruw purt'ata.\nJiskt'äwimp uñt'ayat jamuqa.\nThumbnail ukat Rezwan jupan Global Voices ukatak jamuq (foto) apsuta.


Global Voices Aymarata · Chinuqa phaxsi 2012\nChinuqa phaxsi, 2012\nWali aski isturyanaka Ta Chinuqa phaxsi 2012\nKamisak Aka Uraqpacharu, ukjamarak walik 2012 marax purinixa. Aka qilqt'äwinx kunaymantuqit uñakipt'añatakiw 2011 marar uñtan. Ukjamarakiw internet-pachan bicicleta-t särttan.\nGlobal Voices Españolan jaqukipir tamax sapur lurawinakaparus suyt’ayawapxiwa, ukatx ullirinakaruw amuyunakap yaqhip qilqatanakax 2011n maran jupanakar p’arxtayawayk ukanakxat uñt’ayawapxi ¡Jallalla 2012n mara sasina!\nÁfrica Subsahariana9 Chinuqa phaxsi 2012\nAsia Oriental8 Chinuqa phaxsi 2012\nIsturyanaka Ta Chinuqa phaxsi, 2012\n¡México markaxa, Sartxiwa! Artistanakax mayacht'atapxiwa\nLatin America 31 Chinuqa phaxsi 2012\nAka qhipa maranakan México markan wila wartaw uñjasiwayk ukax artistanakar ukatx yatiyañ utanakaruw sartañatak ch'amanchayawayi.\nMedio Oriente & Norte África 30 Chinuqa phaxsi 2012\nLibia: Bengasi markat mä warmin carta qilqäwipa\nMedio Oriente & Norte África 29 Chinuqa phaxsi 2012\nBengasit mä libia markankir warmix marka masinakaparuw anqajankir chachanakamp jaqichasitapat k'umi. Libiankir warminakan derchunakapax janiw chachanakan derechunakapamp kipkakiti sasaw Facebooktuqin mä carata qilqatan uñt'ayatayna.\nCamerún: Mototaxi q’iwirinakamp Duala markachirinakampix wali ch’amamapiw ch’axwapxi\nÁfrica Subsahariana 28 Chinuqa phaxsi 2012\nKimsa tunka mayan urunaka saraqkipan jallu qallta pasita, Deido, Camerún capital financiera markanxa, markachirinakamp mototaxi q’iwirinakampix mä ch’axwaw utjayapxatayna. Walja cameruneses internautanakax säpxiwa, aka ch’axwawinakax sapüruw ukham utji sasina.\nUcrania: Taqin uñjañ qullañ utax medios sociales apnaqäwimpix nayraqatankiwa\nEuropa Central y del Este 22 Chinuqa phaxsi 2012\nHospital Regional Dnipropetrovsk sutinix 1798n maran utt’ayasitäyna [ru, uk] –ukatx Ilya Ilych Mechnikov sutinixatyanawa- ukjamarak Ucranian markanx nayra qullañ utanakatäynawa. Ukampirus uka qullayasiñ utax medios sociales ukx nayraqatw apnaqañ qalltatayna.\nIrán: Blogger Clérigox manq'at mutuñankiwa\nMedio Oriente & Norte África 19 Chinuqa phaxsi 2012\nMohammad Sadegh Honarvar Shojayi, blogger ukatx sacerdote ukjamax phasüru (lunes)16n urutw manq'at mutuñar mantatayna. Fiscal General ukaw jist'antatayna sitio web reformista Kalameh ukan mä jiskt'äwi luratapat juchanchasa.\nAsia Oriental 19 Chinuqa phaxsi 2012\nNayrïr Film Camp sutinchatäk ukax Camboya markan achuqa (marzo) phaxsin aka maran apasini.\n2011n marat Global Voices Aymarata ukan jaqukipirinakan qilqt'äwinakapa\nLatin America 13 Chinuqa phaxsi 2012\nGlobal Voices Aymarata ukan mä arut yaqha arur jaqukipirinakax (traductores) 2011n maran lurawinakapxtaw qilqt’anipxistu, ukax jupanakatakix mä qallta uñacht’ayäwiwa.\nLatin America 10 Chinuqa phaxsi 2012\nLatin America 9 Chinuqa phaxsi 2012\nEgipto: Khaled Said kullakar mä amt’asiwi jan ñanqhachaw utjañapataki\nMedio Oriente & Norte África 9 Chinuqa phaxsi 2012\nKhaled Said revolución egipcia uka ajanump amtatawa. Qilqatanakapa, jaylliwinakapaxa jakaskaspas ukham uñacht'ayi.


1 Samuel 15 - Holy Bible [Aymara Bible 1997] - (1Sam 15)\nMä uruw Samuelojj Saúl reyiru säna: —Tatitojj Israel marcan jumaru reyit utt'ayañataquiw qhitanitu. Uca laycu jichhajj ist'am cuntejj Tatitojj sañ munctam uca.\nTake ch'amani Tatitojj aqham siwa: ‘Amalecita jakenacarojj mutuyäwa, cuntejj israelitanacaru lurqui ucanacatjja. Jupanacajj chica thaquiruw sayantasipjjäna cunapachatejj israelitanacajj Egiptot jutapcäna ucapachajja.\nUca laycu, jichhajj saram ucatsti t'akhesiyaraquim; jupanacarusa uqhamarac yänacapsa takpach t'unjaniraquim, janiraqui jupanacatjja qhuyapt'ayasimti. Chachanacsa, warminacsa, wawanacsa, asu wawanacsa, uqhamarac vacanacsa, ovejanacsa, camellonacsa, asnonacsa takpach jiwarayanim’ —sasa.\nSaúl reyisti take jakenacaruw jawsayäna, ucat Telaim sisqui uca chekanwa uñarasa muytaraquïna. Infantería soldadonacasti pä pataca waranka chachanacänwa, Judá toketsti tunca waranka chachanacaw jutapjjaraquitayna.\nUcatsti Saúl reyejj Amalec sisqui uca marcan jach'a capitalaparuw saräna, jawira jac'aruw purintapjjaraquïna.\nUcat quenitas sat jakenacarojj saraquïna: “¡Sartapjjam ucqhata! ¡Jumanacajj amalecita jakenac taypit mistuwayjjapjjam, jan nayan jumanacaru jupanacampi chica t'unjañajjataqui, jumanacasti sumaquiracwa uñjapjjayätajj israelitanacarojj, cunapachatejj Egiptot jutapcän ucapachajja!” sasa. Quenitas sat jakenacasti amalecitas sat jakenac taypitjja mistuwayjjapjjänwa.\nUcat Saúl reyejj amalecita jakenacarojj nuwantäna Havila sisqui uca chekata, Shur sisqui uca mantañcama, ucasti Egipto korpanquiwa, ucat jupanacarojj atipjaraquïnwa.\nAgag sata, amalecitanacan reyiparusti preso catuntaraquïna, ucat take ejercitoparusti espadampiw jiwarayaraquïna.\nUcampisa Saúl reyimpi ejercitopampisti Agag reyirojj janiw jiwayapcänti, uqhamarac cawquïrinacatejj suma ovejanacäqui ucanacsa, suma vacanacsa, suma liq'i vaca kallunacsa, suma orko ovejanacsa janiw jiwarayapcänti, wali jila alani yänacsa janiraquiw t'unjapcänti, juc'a alani yänac t'unjapcchïn ucasa.\nUcat Tatitojj Samuelompi parlasinsti saraquïnwa:\n“Saúl chachar reyit utt'ayatajjatsti walpun amtta, nayatsti jithektituwa, arsutanacajjsti janiraquiw phokquiti” sasa. Samuelosti uca ist'asajj wali mayjt'ataw kheparäna, ucat uca aruma pakariraquiw Tatituru mayïna.\nKhepärmanthi alwasti Samuelojj Saúl reyimpi jiquisir sarañataquiw wali alwata sartasïna, ucampis Saúl reyin Carmel sisqui ucsaru sarjjatapwa yatiyapjjaraquïna, ucan mä jach'a pilar sayt'ayatapa, ucat ucsa toke muytasinsti, Gilgal tokeru sarascaquitapa.\nUcat Samuelojj Saúl reyin ucaru saräna, ucat Saúl reyejj saraquïnwa: —Tatitojj jumaru bendispan. Tatitun arsutanacapjja phokjjtwa —sasa.\n—Uqhamasti, ¿cunatarac ovejanacan jachatapa, vacanacan wararitapsa ist'asctsti? —sasaw Samuelojj saraquïna.\n—Amalec ucatwa ucanacjja apanipjjta —sasaw Saúl reyejj saraquïna. —Ucampisa jakenacajj suma ovejanacampi, suma vacanacampjja janiw jiwarayapquiti jan ucasti Tatitu Diosamaru sacrificio loktañataquiw imasipqui. Ucampisa ucat juc'ampjja k'alwa jiwarayjjapjjta —sasa.\n—¡Amuct'am, cuntejj Tatitojj juma toket wasayp'ojj sisquitu ucwa yatiyäma! —sasaw Samuelojj tokentaraquïna. —Parlascaquim —sasaw Saúl reyejj saraquïna.\nUcat Samuelojj säna: —¿Janit jumajj jan yäkcañac amuyascäyätajja? Ucampisa Israel tribunacan jilïripaw tucuwaytajja, Tatitusti Israelan reyipatwa utt'ayaractamjja.\nJichhajj Tatitutejj jumaru uca ñankha jucharar amalecita jakenacaru k'ala t'unjaniñamataqui qhitchhïyätamjja,\nucapachasti, ¿cunataraqui arsutanacaparusti jan phoktasti, ucat cuntejj enemigot aparapcta ucjja jumataqui catuntastasti, uqhamat Tatitun nayrakatapan jan walinac lurasa? —sasaw Samuelojj säna.\nSaúl reyejj saraquïnwa: —Nayajj Tatiturojj jaysapuntwa, arsutanacapsa, uqhamarac cuna lurañtejj jaytquitu ucanacsa phokhascapuntwa: Agag reyirusti preso apaniractjja, amalecitanacarusti k'alwa t'unjaractjja.\nUcampisa soldadonacajj cawquïritï suma ovejanacäqui uqhamarac suma vacanacäqui ucanacjja jilt'ayasipjjewa, Gilgal sisqui uca chekan Tatitu Diosamaru sacrificio loktañataqui —sasa.\nUcat Samuelojj saraquïna: “Tatitutaquejj arsutanacapar phokhañaw juc'ampi sumajja, sacrificionaca, uqhamarac holocaustonaca loktañat sipansa; arsutap phokhañaw, uqhamarac jupar ist'añawa sumajja, ovej liq'inaca sacrificiot loktañat sipansa.\nJupa contra sayt'asirejja, qhititejj laykasiñanac lurqui ucampi sasiwa; yakha diosanacar yupaychirimpi sasiwa qhititejj jupar jan ist'qui ucajja. Cunjämatejj jumajj arunacapar apanuctajja, jichhajj uqham luratam laycuw jupajj reyitjja apanucjjtam.”\nUcat Saúl reyejj Samuelorojj saraquïna: —Jïsa, juchwa lurtjja, Tatitun arunacaparu jan yäkasajja, uqhamarac juman arsutanacamar jan ist'asisa. Jakenacaruw ajjsaräyäta, ucat jupanacan mayitaparu jaysta.\nUcampisa nayajj achict'assmawa, juchajjat perdonitaya, ucat nayampi chica cuttjjam Tatitur yupaychañataqui —sasa.\n—Janiw jumampi chica sarquiristti, Tatitun arunacapar jan jaysatam laycu. Jichhasti jupajj jumarojj Israelan reyipäñatjja apanucjjtamwa —sasaw Samuelojj saraquïna.\nSamuelosti cuttanjjañataquiw sartjjäna, ucampisa Saúl reyejj capa puntapatwa waythapïna, ucat ch'iyakaraquïna.\nUcat Samuelojj Saúl reyirojj saraquïna: —Cunjämtejj ch'iyakquistajja uqhamaracwa jumarojj Tatitojj Israelan tronopatjja ch'iyakjjaractamjja. Juman mayni marca masimar catuyjjañataquiw apakjjtam, cawquïritejj jumat sipansa juc'ampi wali asquïqui ucaru.\nIsraelan jach'a Diosapäqui ucajja, janiw c'ariscaspati, ni amtcaraquispasa, jupasti janiwa aleka jakequïquiti amtañataquejja.\n—Chekpachansa, nayaw juchjja lurta —sasaw Saúl reyejj säna. Ucampisa take Israel marcan jilïri jakenac nayrakatanwa uqhamarac take Israel marcpacha nayräjjanwa achict'assma, nayarojj mä reyirjama uñjaquitaya. Uqhamajj nayampi chica sarañäni, Tatit Diosamar yupaychañataqui, —sasaw Saúl reyejj säna.\nUqhamasti Samuelojj Saúl reyimp chicaw saräna, ucat jupajj Tatituru yupaychäna.\nUcspachaw Samuelojj saraquïna: “Acaru nayan nayrakatajjaru amalecita jakenacan Agag sat reyipa irptanirapipjjeta” sasa. Ucat Agag reyejj jan cunaquiw Samuel nayrakatarojj uñstäna chuymapansti amuyaraquïnwa: “Uca jan wali jiwañajjajj pasjjpachawa” sasa.\nUcampis Samuelojj sänwa: “Jumajj espadamampiw walja warminacarojj jan wawani jayttajja. Jichhajj taycamajj jupanacjamaraquiw kheparani” sasa. Ucatsti Tatitu nayrakatana jan ajjsarasaw Samuelojj Agag reyerojj Gilgal sisqui uca chekan pusiruw qharinokäna.\nUcatsti Ramá chekaruw cuttawayjjäna, Saúl reyisti utaparuraquiw cuttanjjäna, Gabaa sisqui uca chekaru.\nSamuelosti janipuniw mayampsa Saúl reyirojj uñjcjjänti, chuymapanjja wali llact'atäcchïnsa cunatï Tatitojj wali amtasitapa Saúl reyiru Israel marcan reyipat utt'ayatapata.


Global Voices Aymarata » Camerún: 9 uru taypisata phaxsin jan chimpuntapksna ukhasti? · Global Voices Aymarata » Print\nJaqukipäw uñt'ayata/apkatata 8 Taypi sata phaxsi 2011 12:42 GMT 1\t · Qillqiri Philippe Menkoue (en) ukan jaqukipiri\tClaire Ulrich, A. Jaime Nuñez Aranda, Victoria Tinta Quispe\nCategoria-naka: África Subsahariana, Camerún, Citizen Media, Elecciones, Governance, History, Política\nCamerún markan Jilïr mallkutak chijlläwi  [fr] 9 uru taypisata phaxsina, ukax janis jaqinakar p’arxtaykasp ukhamaw amuyasi. Walja camerunensenakatakixa, aka chhijllawix janiw wal jach’anchayatkiti, chimpuntirinakax chimpunakapax janis askikasp ukham amuyapxi, kunjamati uñacht’awinakax Paul Biya ukatakiw yanapt’asiwinakax uñsti.\nBlog político camerún Libre et Solidaire ukax jan inters utjatapatw  qhanancht’añ yant’i [fr]:\nMä sapa candidatikiwa Paul Biya ukan thakhipar puriñataki, mä dictador  ukham uñt’atawa [fr] ukatx 6 uru lapaka phaxsit 1982n maratpachaw poder ukanki, es precisamente él mismo, Paul Biya. Ukatsipans candidaturapax pachpa chhijllawipatakix janiw akatjamatakanti, ukhamakipansti walja revuelo ukhamaw  [en] jaqinakan amuyupatakixa.\nUkampirusa, maynix janiw iyawsayatakiti, janiw chiqpach posición ukax utjiti Paul Biyar llakisiyañataki. Aka amuyawix 21n candidatunakaruw  yanapt’i [fr] ukanakax Consejo Electoral chhijllatapxiwa, janiw maynis chiqpach uñt’aykiti, kunjams aka bloguerox uñt’ayi  [fr]:\nCamerún markan kawkhankis oposicionaxa? Allain Jules blogupanx  uñt’ayasiwa [fr]:\nJaniw utjkiti ukaw aruxa. Nikuna amukt’ayañataki. Kawkir amuyus chiqapan (SDF) Frente Social Democrata John Fru Ndi ukax mä inimigo ukhamaw Paul Biya político partidutakix tukuwayi RDPC . Amuyasipxañani RDPC ukax jan nayrar kutikipstkay amtaniwa.\nAka sitio ukan yatiyäwinaka Slateafrique.com  amuyt’asin uñt’ayatawa  [fr] Mathi Eric Owona Nguini wali uñt’at camerunes político ukan qilqt’atawa:\nUkampinsa, mä qilqatax  [fr] 2010 maran uñt’ayatawa, Thierry Amougou qulqi apnaqir yatxatataxa, cameruneses ukankaruw jawillt’awayi, jan mayamp sallqxtapxañapataki, el «ciclo» de Paul Biya al mando del Estado Camerunés  satak ukana [fr]:\n- ukatx [anticorrupción] Operación Epervier  [fr], 30 maran jan wali irpxarurin uñstayawipa Renouveau National.\nUkham aka jan walt’awinakaruxa, maynix jaskt’asiwa jutirin kunjamanis aka marakax sasina, ukax janiw nayratapachas qaritakiti  [fr], jichha irpir mallkux janiw mayachthapiñx atkiti.\nURL to article: https://aym.globalvoices.org/2011/10/2845\n Jilïr mallkutak chijlläwi: http://prgoretti.wordpress.com/2011/08/30/breaking-news-cameroon-presidential-elections-scheduled-for-0902011/\n jan inters utjatapatw: http://camliso.over-blog.com/article-elections-presidentielles-cameroun-2011-pourquoi-l-opposition-va-encore-perdre-74180039.html\n walja revuelo ukhamaw: http://www.chiareport.com/2011/09/paul-biya-forestalls-democracy-in-cameroonagain.html\n 21n candidatunakaruw: http://oubangui.wordpress.com/2011/09/09/cameroun-liste-definitive-pour-lelection-presidentielle/\n kunjams aka bloguerox uñt’ayi: http://aurelienlea.over-blog.com/article-51-candidats-pour-succeder-a-paul-biya-foutage-de-gueule-gigantesque-83436580.html\n amuyt’asin uñt’ayatawa: http://www.slateafrique.com/2541/cameroun-politique-biya-elections-alternance-possible\n ukax janiw nayratapachas qaritakiti: http://www.mfe.org/index.php/Portails-Pays/Cameroun/Presentation-du-pays/Histoire


Jesusajj yatichkäna uka oracionat ¿kunsa yateqsna? (Nayrïri) | Taman yatjjatañataki\n¿Kuna arutsa liytʼäta? Acholi Albanés Alemán Amárico Argentina markan amparamp parlirinakataki Armenio Aymara Azerí Azerí (alfabeto cirílico) Batako toba Becol Bengalí Bislama Brasil markan amparamp parlirinakataki Búlgaro Catalán Cebuano Checo Chichewa Chile markan amparamp parlirinakataki Chino Tradicional Chino cantonés (tradicional) Chino mandarín (simplificado) Chitonga Chokue Chuvash Cibemba Cingalés Citonga Colombia markan amparamp parlirinakataki Congo Coreano Criollo de las Seychelles Criollo haitiano Criollo mauriciano Croata Danés Efik Eslovaco Esloveno Español Estados Unidos markan amparamp parlirinakataki Estonio Finlandés Fiyiano Francés Georgiano Griego Guaraní Gujarati Gun Hausa Hebreo Hiligaynon Hindi Hiri motu Holandés Húngaro Ibo Ilocano Indonesio Inglés Islandés Isoko Italia markan amparamp parlirinakataki Italiano Japonés Japón markan amparamp parlirinakataki Kannada Kaonde Kayin sgaw Kazajo Kikamba Kikuyu Kiluba Kiniaruanda Kirguís Kiribatiano Kirundi Kisi Kisonge Krío Letón Lhukonzo Lifu Lituano Luganda Lunda Luo Luvale Macedonio Malayo Malayálam Malgache Mambue-Lungu Maratí Maya Mizo Mongol Moré México markan amparamp parlirinakataki Ndebele (Zimbabue) Nepalés Noruego Oromo Osético Otetela Pangasinán Panjabí Papiamento (Aruba) Papiamento (Curazao) Persa Perú markan amparamp parlirinakataki Polaco Portugués de Brasil Quechua boliviano Quichua de Imbabura Rumano Runyankore Rusia markan amparamp parlirinakataki Ruso Samoano Sango Serbio (Alfabeto cirílico) Serbio (alfabeto latino) Shona Sidama Silozi Sranangtongo Suajili Sueco Swajili (Congo) Tagalo Tai Tamil Tayik Telugu Tigriña Tivo Tok pisin Tshiluba Tsotsil Tumbuka Turco Turcomano Turcomano Tuvaluano Tártaro Ucraniano Urdu Uzbeko Vietnamita Wallisiano Waray-Waray Wayuunaiki Wolaita Yao Yoruba Zandé Zapoteco (Istmo) Árabe Ñanya\n“Sutimajj jachʼañchatäpan [jan ukajj ‘qollanaptayatäpan’, NM].” (MAT. 6:9)\n“Nanakan Awkejja” siski uka arunakajj ¿kunsa amtayistu?\n¿Kunatsa Jehová Diosar ‘sutimajj qollanaptayatäpan’ sasin mayiñasa?\nMunañamajj aka Oraqen luraspan sasakejj janiw aleqaki Diosar mayiñasäkiti ¿kunatsa?\n1. Jesusajj yatichkäna uka oracionampejj ¿kunjamsa yatiytanjja?\nJESUSAJJ yatichkäna uka oracionajja, Mateo 6:9-13 qellqatanwa jikjjatasi, uka oracionjja waljaniw yatipjje. Jaqenakar yatiykasajj niya sapa kutiw uka oracionat parltanjja. Sañäni, Diosan gobiernopat parlañatakisa ukhamarak ‘uka gobiernojj niyaw aka Oraqe mä suma paraisor tukuyani’ sañatakisa, “munañamampisti [jan ukajj ‘Reinomampisti’, NM] apnaqapjjeta” siski uka arunakampiw jaqenakar yatiytanjja. Ukatjja, ‘Diosajj sutiniwa, Juparojj respetañasawa’ sasin jaqenakar yatichañatakejja, “sutimajj jachʼañchatäpan [jan ukajj ‘qollanaptayatäpan’]” siski uka arunakampiw parlaraktanjja (Mat. 6:9).\n2. ¿Kunatsa Diosarojj pachpa arunakampi jan mayisiñasäki?\n2 Jesusajj yatichkäna uka oracionjja waljaniw pʼeqer yatsusin Diosar mayisipjje. Ukampis ¿Jesusajj ukham mayisipjjañapti munpachäna? Janiwa. Jupasti sänwa: “Oración lurkasinjja jan inamaya [jan ukajj pachpa] arunakjja arsumti” sasa (Mat. 6:7). Qhepatjja, Jesusajj wasitampiw pachpa oración lurañ yatichäna, ukampis janiw kikpa arunakamp mayisiñ yatichkänti, jan ukasti yaqha arunakampi mayisiñwa yatichäna (Luc. 11:1-4). Diosarojj kunsa ukat kunjamsa mayisiñasa uk amuytʼasiñasatakiw Jesusajj ukham yatichäna.\n3. Aka yatichäwin yatjjatkasasa jutïr yatichäwin yatjjatkasasa, ¿kunanaksa jisktʼasiñasa?\n3 Aka yatichäwinsa jutïr yatichäwinsa, Jesusajj yatichkäna uka oracionatwa yatjjataskañäni. Yatjjatkasajj akham jisktʼasiñäni: “Jesusajj yatichkäna uka oracionajja, ¿kunjamsa Diosar sum mayisiñatakejj yanaptʼitu? ¿Jesusajj yatichkäna uka oracionarjamati sarnaqasktjja?” sasa.\n“ALAJJPACHANKIR NANAKAN AWKEJJA”\n4. 1) “Nanakan Awkejja” siski uka arunakajj ¿kunsa amtayistu? 2) Aka Oraqen jakañataki suytʼäwinïpki ukanakajj ¿kunatsa Jehová Diosarojj ‘Awki’ sapjjaraki?\n4 Jesusajj Diosat mayisiñ akham sasaw yatichañ qalltäna: “Nanakan Awkejja” sasa. Ukhamasti Jehová Diosajj taqe aka Oraqpachankir jilat kullakanakan Awkipawa, ukwa uka arunakajj amtayistu (1 Ped. 2:17). Jehová Diosajja, mä qawqha cristianonakarojj alajjpachar sarapjjañapatakiw ajlliwayi. Jupanakasti Jehová Diosan wawapjam uñtʼatäjjapjjewa (Rom. 8:15-17). Aka Oraqen jakañataki suytʼäwinïpki ukanakajj Jehová Diosarojj ‘Awki’ sapjjarakispawa ¿kunatsa? Jehová Diosaw jupanakarojj jakañsa, ukhamarak kunanakatï jakañatak munaski ukanaksa churi. Ukampis jutïrin kunapachatï jan juchanëjjapjjani ukhamarak qhepïr yantʼaru atipapkani ukhaw Jehová Diosajj wawanakaparjam katoqjjani (Rom. 8:21; Apo. 20:7, 8).\n5, 6. 1) ¿Kunsa awk taykanakajj wawanakapar yatichapjjañapa? 2) ¿Kunatakis sapa maynejj chʼamachasjjañapa? (20 janankir foto uñjjattʼam.)\n5 Jichhürunakanjja, cristiano awk taykanakajj akham sasaw wawanakapar yatichapjje: ‘Jehová Diosajj Awkisawa, jupar mayisiñajj wali askiwa’ sasa. Sudáfrica markankiri tamanak tumptʼir mä jilatajj akham siwa: “Sapa arumapuniw wawanakajampejj oración lurirïta, nasipkäna ukhatpachwa ukham lurawayta. Jan utankkayäta ukhakiw jupanakamp chik jan mayisirïkti” sasa. Wawanakapajja, kuna toqetsa awkipajj Diosar mayïna uk janiw amtasipkiti, ukampis Diosar mayisisajj kunjamas chuymanakapan jikjjatasipjjäna uk sumwa amtasipjje. Jilatajj akham saskakiwa: “Orasiñ yateqjjapjjäna ukhajja, kuna toqetsa Diosar mayisipjje uk istʼañatakejj jachʼat orasipjjañapatakiw jupanakar mayirïta. Ukhamatwa kunjamas chuymanakapan jikjjatasipjjäna uk yatiyäta. Ukanak lurañajja, Jesusajj yatichkäna uka oracionarjam mayisiñ yatichañatakiw yanaptʼitäna” sasa.\n6 Jilatan wawanakapajja, marat maratjamaw Jehová Diosampejj sum apasisipkakïna. Jichhajj jilatan uka pani wawanakapajj esposonëjjapjjewa, jupanakampi chikaw Jehová Diosatak sapüru irnaqtʼasipki. Ukhamajj awk taykanakajja, wawanakaparuw Jehová Diosar jakʼachasipjjañapataki ukhamarak Jupamp sum apasipjjañapatak yanaptʼapjjañapa. Ukjjarusti Jehová Diosamp sum apasiskakiñatakejja, sapa mayniw Diosatakjam sarnaqañatakisa, sutipar respetañatakisa chʼamachasjjañapa (Sal. 5:11, 12; 91:14).\n7. ¿Kunas jiwasatakejj mä bendicionajja, ukatjja kunjamsa ukar wali askit uñjatas uñachtʼaysna?\n7 Diosan servirinakapjamajja, Jehová Diosarojj uñtʼtanwa, sutipwa aparaktanjja. Cheqas ukajj mä bendicionapuniwa (Hech. 15:14; Isa. 43:10). Jesusajj akham sasin Diosar mayisiñatakiw yatichawayistu: “Sutimajj jachʼañchatäpan [jan ukajj ‘qollanaptayatäpan’, NM]” sasa. Ukham mayisisajja, Jehová Diosan sutip qʼomachatäñapwa mayisktanjja. Niyakejjay Jehová Diosar uñtʼstanjja ukhamarak sutipsa aparakstanjja, ¿kunjamsa ukanakar wali askit uñjatas uñachtʼaysna? Jehová Diosaruw akham sas yanaptʼa mayisiñasa: “Luratajampi arsutajampi sutim jan qʼañuchañataki yanaptʼita” sasa. Janipuniw nayrïr patak maranakan jakir cristianonakjamäñ munktanti, jupanakajj janiw kuntï Diosat yatichapkäna ukarjamajj sarnaqapkänti. Ukatwa apóstol Pablojj jupanakar akham säna: ‘Jumanak laykuw jan judiöpkis uka jaqenakajj Diosat jan wali arunak parlapjje’ sasa (Rom. 2:21-24).\n8, 9. Jehová Diosan sutip jachʼañchañ munatapatjja, ¿kunjamsa mä kullakajj Diosat yanaptʼa katoqawayi?\n8 Cristianonakjamajja, Jehová Diosan sutip jachʼañchañatakiw chʼamachastanjja. Noruega markankir mä kullakat parltʼañäni, wawapajj pä maranikïskäna ukhaw esposopajj jiwjjäna. Kullakajj siwa: “Uka maranakajj nayatak wali chʼamapunïnwa. Jehová Diosarojj sapa kutiwa chʼama ukhamarak jan sinti llakisiñatak yanaptʼa mayisirïta. Kun amtasas janiw pantjasiñ munkayätti. Pantjasiriskayäta ukhajja, Supayaw Diosat phiskasispäna. Janiw ukhamäñap nayajj munkayätti. Janirakiw Jehová Diosarus chuyma ustʼayañ munkayätti. Antisas sutipwa jachʼañchañ munayäta, ukatsti wawajajj awkiparu Paraison uñjaspa ukwa munarakiyäta” sasa (Pro. 27:11).\n9 ¿Jehová Diosajj kullakan mayisitanakap istʼpachänti? Jïsa, istʼänwa. Jupajj janipuniw jilat kullakanakat jitheqtkänti, jupanakaw kullakar chʼamañchtʼapjjäna. Phesqa maranak qhepatjja, kullakajj mä irpir chuymanimpiw casarasjjäna. Jichhajja, yoqapajj 20 marani bautisat jilatäjjewa. Kullakasti akham siwa: “Esposojaw wawajar uywsuñataki yanaptʼawayitu, ukatwa wali kusisita jikjjatasta” sasa.\n10. ¿Kunjamsa Jehová Diosajj sutip jachʼañchani?\n10 Jehová Diosajja, niyaw jupan uñisirinakaparusa, Jupamp jan apnaqatäñ munapki ukanakarus tukjani, ukhamatwa sutip jachʼañchani jan ukajj qollanaptayani (Ezequiel 38:22, 23 liytʼañataki). Ukjjarusti jaqenakajj jukʼat jukʼatwa jan juchaniru tukupjjani. Aka oraqenkirinakasa, alajjpachankirinakasa, taqeniw Jehová Diosar servipjjani. Amuyunakapampisa, arsutanakapampisa, luratanakapampisa Jehová Diosan qollan sutipwa jachʼañchapjjani. “Ukhamatwa Diosajj taqe kunjjarus munañanïni.” (1 Cor. 15:28.)\n11, 12. ¿Kun amuyapjjañapatakis Jehová Diosajj 1876 maran servirinakapar yanaptʼäna?\n11 Jesusajj janïr alajjpachar kuttʼkäna ukhajja, akham sasaw discipulonakapajj jisktʼapjjäna: “Tata, ¿jichhati Israel markarojj gobiernop wasitat churjjäta?” sasa. Jesusasti jupanakarojj sarakïnwa: “Janiw jumanakarojj waktʼapktamti taqe ukanakjjata yatipjjañamajja” sasa. Antisas Diosan arunakap yatiyapjjañapatakiw chʼamañchäna (Hechos 1:6-8 liytʼañataki). Ukhamarusa, Diosar akham mayisipjjañapatakiw yaticharakïna: ‘Reinomampisti apnaqapjjeta’ sasa. Ukatjja kunapachas uka gobiernojj apnaqañ qalltani uk suytʼapjjañapatakis chʼamañcharakïnwa. Ukatwa jichhakamas Diosarojj ‘Reinomampisti apnaqapjjeta’ sasin mayiskaktanjja.\n12 Jesusajja, 1914 maranwa alajjpachan apnaqañ qalltañapäna, uk amuyapjjañapatakiw Jehová Diosajj servirinakapar 1876 maran yanaptʼäna. ¿Kunjamsa yanaptʼpachäna? Uka maranjja, Charles Taze Russell jilataw mä revistan mä yatichäwi qellqäna, ukasti akänwa: “Markanakar tiempojj churatäkäna ukajj ¿kuna pachas tukusjje?” sasa. Uka revistan akham qhanañchäna: “Daniel profetajj ‘paqallqo maranakat’ parlkäna ukasa, ukhamarak ‘markanakar tiempojj churatäkäna’ uka toqet Jesusajj parlkäna ukasa pachpakiwa” sasa (Dan. 4:16; Luc. 21:24). Paqallqo maranakasa, markanakar tiempojj churatäkäna ukasa, 1914 maranwa phoqasini sasaw uka qellqatajj sarakïna. *\n13. 1) ¿Kunas 1914 maran pasäna? 2) Kunanakatï 1914 marat aksaru pasawayki ukanakajja, ¿kunsa uñachtʼayistu?\n13 Khä 1914 maranjja, Europa uksa toqenwa guerrajj qalltäna, qhepatjja taqe aka Oraqpachanwa guerrajj utj-jjäna. Ukansti waljaniw manqʼa jan utjatap laykojj jiwarapjjäna. 1918 maranjja, gripe española jan wali usuw guerrat sipans jukʼamp jaqenakar jiwarayäna. Taqe ukanakajja, Jesusan arunakaparjamaw phoqasiskäna (Mat. 24:3-8; Luc. 21:10, 11). 1914 maran Jesusajj alajjpachan Reyjam apnaqañ qalltatapsa uñachtʼayarakïnwa. Uka maranjja, “mä atipjirjamaw [Jesusajj] mistuwayäna jukʼampi atipjäwinaka atipjañapataki” (Apo. 6:2). Ukatsti Supayampiru sajjranakapampiruw aka Oraqer jaqoqanirakïna. Ukjjarusti aka profeciaw phoqasïna: “¡Wali llakisiñarakiw oraqen ukhamarak qotan utjirinakatakejja! Supayasti jumanakan ukaruw wali colerat juti, tiempopan jukʼakïtapa yatisina” (Apo. 12:7-12).\n14. 1) ¿Kunatsa Diosarojj ‘Reinomampisti apnaqapjjeta’ sasin mayiskaktanjja? 2) ¿Kunsa luraskakiñasa?\n14 Jesusajj alajjpachan apnaqañ qalltkäna ukhat aksarojj kunatsa jan walinakajj aka Oraqen utjawayi ukjja, Apocalipsis 12:7-12 qellqataw sum amuytʼañataki yanaptʼistu. Jesusajj alajjpachan apnaqjjchisa, Supayaw aka Oraq apnaqaski. Ukhamäkchi ukasa, Jesusajj niyaw taqe jan walinak chhaqtayjjani, ukhamatwa atipjäwip phoqachani. Ukäñkamajja, ‘Reinomampisti apnaqapjjeta’ sasin Diosarojj mayiskakiñäniwa ukat uka Reinotsa yatiyaskakiñäniwa. Jesusajj akham sänwa: “Diosan reinopat aka suma yatiyäwisti aka oraqpachanwa yatiyatäni, ukhamat taqe markanakan yatipjjañapataki, ukatsti akapachan tukusiñapaw jutani” sasa (Mat. 24:14).\nMUNAÑAMAJJ AKA ORAQEN LURATÄPAN\n15, 16. Munañamajj aka Oraqen luraspan sasakejj janiw aleqaki Diosar mayiñasäkiti ¿kunatsa ukham sistanjja?\n15 Sojjta waranqa maranak nayrajja, Diosan munañapaw aka Oraqen lurasïna. Ukatwa Diosajj taqe kunas ‘sumawa’ sasin säna (Gén. 1:31). Ukampis Supayaw Dios contra saytʼasïna. Ukhat jichhakamajja, jaqenakajj janiw Diosan munañap lurjjapjjeti. Ukhamäkchi ukasa, kimsaqallq millón jila jaqenakaw Diosar servisipki. Jupanakajj janiw aleqaki Diosan munañap aka Oraqen lurasiñap oracionan mayipkiti, jan ukasti uka mayitanakaparjam sarnaqañatakiw chʼamachasipjje. Ukjja, sarnaqatanakapampi, ukhamarak Diosan Reinopat taqe chuyma yatiyasaw uñachtʼayapjje.\n¿Diosan munañap lurañataki wawanakamar yatichasktati? (16 tʼaqa uñjjattʼäta)\n16 África markan jakasiri 80 marani misionera kullakat parltʼañäni, jupasti 1948 maranwa bautisasiwayi. Kullakajj siwa: “Janïr akapach tukuskipan suma chuyman jaqenakajj Diosar uñtʼapjjaspa ukwa muntjja, ukatwa Diosarojj sapa kuti uka toqet mayta. Diosan arunakap maynir janïr yatiykasajja, uka jaqen chuymapar purtʼañatakis mayisiraktwa. Ukatsti, cheqa yatichäwinakar iyawsapki ukanakar sum uñjañatak jiwasar yanaptʼistaspa ukwa Diosarojj mayisirakta” sasa. Uka kullakajja, waljaniruw Jehová Diosar uñtʼañatak yanaptʼawayi. Ukham taqe chuyma Diosan munañapa lurir jilïr jilat kullakanakarojj ¿uñtʼaraktati? (Filipenses 2:17 liytʼañataki.)\n17. Kunanaktï Diosajj jutïrin lurkani ukanakatjja, ¿kamsasmasa?\n17 Diosajj uñisirinakapar tukjkani ukhakamaw ‘munañamajj aka Oraqen luraspan’ sasin oracionan mayiskakiñäni. Uka qhepatjja, aka Oraqejj mä suma paraisöjjaniwa. Walja millón millón jaqenakaw jaktanipjjarakini. Jesusajj akham sänwa: “Jan muspharapjjamti ak arsutajjatjja, horasajj purininiwa taqe jiwatanakasti arupjj istʼapjjaniwa. Ukatsti uka jiwatanakajj jaktapjjaniwa” sasa (Juan 5:28, 29). Familiasat jiwapki ukanakar jaktanir uñjañajj wali kusiskañapunïniwa. Cheqas Diosaw taqe ‘jachanakasjja nayranakasat picharani’ (Apo. 21:4). Jaktanipkani ukanakat jila partejja, janiw Jehová Diosarusa ni Jesusarus uñtʼawayapkiti. Ukhamajj Diosan munañap lurapjjañapatak yanaptʼañajja, wali kusiskañäniwa. Ukhamatakwa jupanakajj aka Oraqen wiñay jakasipjjani (Hech. 24:15; Juan 17:3).\n18. ¿Kun phoqasiñapsa jaqenakajj suytanjja?\n18 Jesusajj yatichkäna uka oracionat qallta arunakajj niyaw phoqasini. Diosan Reinopajj niyaw aka Oraq apnaqjjani, uka Reinow Diosan sutip jachʼañchani jan ukajj qʼomachani, ukatsti alajjpachankirinakasa aka Oraqenkirinakasa taqeniw Diosarojj mayachtʼata servipjjani. Ukhamatwa kunatï jaqenakatak wakiskirïki ukanak Diosajj churani. Jutïr yatichäwinjja, Jesusajj yatichkäna uka oracionat pusi toqetwa jukʼamp yatjjataskañäni.\n^ tʼaqa 12 Kunatsa 1914 maranwa uka profeciajj phoqasïna sasin sistan uk yatiñatakejja, ¿Kunsa Bibliax chiqpachapuni yatichi?, sat librot 215-218 jananak uñjjattʼäta.


Mä yatichirix atamirimpiw yaticht'aski (Jamuqa: Nuevas Palabras)\nEvo Morales Jilïr Irpirix taqi Bolivia yatichirinakaruw aruntt’awiyi, jichhürux Yatichirin Urupaw amtasi ukata. Yatiqirinakan sum jakasipxañapatakix yatichirinakar yanapt’asaw marka irpirinakax sapür irnaqapxi.\n“Bolivia markasankir yatichir kullakanaka yatichir jilanaka, wali munasiñampiw aruntt’apxsma. Qhispiyasiñatak ch’ama ch’am yatiñamp yaticht’apkta ukw jach’acht’apxtha. Akat qhipar jakasiñatakiw sapa yatichirix yatiñ yatiqirinakapar uñt’ayi” sasaw Twitteran qillqt’aqiyi.\nBolivianx 168.000 yatichiriw utji, 102.303 warmïpxi 66.329 chachäpxaraki. Marka irpirinakax yatichirinakar juk’amp yatxatayañatakiw irnaqawiyapxi, jichhax 118.593 yatichiriw licenciaturanïxapxi. 95% ukjarakiwa, jupanakarux Programa de Formación Complementaria (PROFOCOM) ukampiw yaticht’asiwiyi.\nYamakis 32.038 yatichiriw diplomadonakan yatiqawiyapxi, 7.474 yatichirirakiw juk’amp yatiqt’awiyapxi. 2006 marat 2019 marakamax, marka irpirinakax 46.000 machaq yatichirinakw irnaqapxañapatak katuqt’awiyapxi.\n2018 maran chinuqa phaxsipäkipanx, “janiw aliq irpantat yatichirinakax utjxiti” sasaw irpirinakax yatiyawiyapxi, ukhamarus 520.000 yatiqt’añ muniriruw kunaymanat yaticht’asiwiyaraki, sapa yatichirirux yamakis mä atamiriw churawiyata./RAR


Aymara, Dramas: Piece 086 – Janit oración lurañäqui 4 | Waters of Life for Children\nHome -- Aymara -- Perform a PLAY -- 086 (Prayer prohibited 4)\n86. Janit oración lurañäqui 4\nReyin ministronacapajja Danielorojj uñisipjjänwa ucat jiwayäñ munapjjäna.\nMinistro 1: “¿Ist’apjjtati jichhaqui?”\nMinistro 2: “¡Jïsa! Daniel jupajj payïrïniw yäkañanjj takpach reinona. Janiw uqhamacaspati. Cuns jicjjatañasaw juchanchañataqui.”\nMinistro 1: “Ucajj ch’amäniwa.”\nMinistro 2: “¿Cunä religionapatäspastï? Sapuruwa quimsa cuti Diosapar oración lüri. Reyir mä ley waquicht’ata churañäni ucatsti…”\n¿Cunats anchapini uñisipjjäna? Danielojj janijjay cuns jupanacar lürcchitaynatejja. Diosan munañapat alto puestonacaruw puritayna. Ucampisa, uca jach’a puestopawa culirayapjjäna. Envidiasipjjänwa.\nMinistro 1: “Jina, ratuqui, aca puestochat ley reyir apañani. Firmañapaquiwa.”\nMinistro 2: “Rey Darío, takpach principenacajj jumajj machak leyi apsuñama amuyapjjta, aqham sasina: Qhitipasa jutir 30 urunacanjja mayispa cunsa qhitirusa janis cuna diosarusa jan ucast reyiruqui, león jach’a puturuw jakontatani. Cuna pachatï apsutäjjanejja janiw qhitis camachcaspati.”\nReyijj jan wali amtanacapatjja janiw amuyascánti ucatsti sellop leyi cayurojja uchäna. Ucampisa Danielon jacañapanjja Diosajj nayrakatancascaquïnwa. ¡Cuna leyis ucj camachcaspati! Ucampisa cunapachatï oración lurcäna ucjajja, enemigonacapaw ventanat uñch’uquiscäna.\nMinistro 1: “Rey Darío, jumaw mä ley apstajja ucjjarujja janiw qhitis cuns cuna diosarus maycaspati.”\nRey: “Jïsa, uqhamaw.”\nMinistro 1: “Danielojj quimsa cutiw urunjja Diosapar mayi. Khan uñjapjjta. Leonanacampiw mankantayapjjä.”\nReyijj Danielorujj munasïnwa ucat jacañap khespiyañ munäna. Ucampisa leyijj leyïnwa.\nRey: “Daniel, Diosamajj, qhitirutejj wal confiytajja, jumar yanappan.”\nUcatsti Danielorujj leonanacan jach’a putuparuw jakontapjjäna.\nUca arumajj reyijj janiw icthapcänti.\nAlwataw leonanacan jach’a putuparojj jalatayna.\nRey: “Daniel, ¿Diosamajj khespiytamtï?”\nDaniel: “Reyijj wiñay jacpan. Diosajjäjj mä angel qhitani, jupaw leonanacan lacanacap jist’anti.”\nReyijj wal c’uchisïna Danielojj jacascatapata ucatjja uca pututj apsuyiwa. Danielojj janiw cuna heridanicänsa, jat’irataquïcänsa. ¡Diosan milagropänwa!\nDaniel jupajj k’ayachatänwa enemigonacapastï leonanacampi tucjatänwa.\nRey: “Reinojjän take chekanacana takeniwa yupaychañapa uqhamarac kayachañapa Danielon Diosaparu. Jupajj yanapiwa ucatjj khespiyaraquiwa. Jupaw jacquir Diosajja ucatst wiñayataquiwa.”\nDanielon Diosar confiyatapajja jach’a yänac apanïna. Jacquir Diosajj iyawsañamjja jach’acharaquiniwa.\nUñstirinaca: Parliri, dos ministros, rey, Daniel\nPage last modified on February 27, 2019, at 08:19 AM | powered by PmWiki (pmwiki-2.2.140)


Indonesia · Global Voices Aymarata\nAsia Central & CáucasoAsia del SurAsia OrientalOceanía\nMarkanaka Asia Oriental\nIsturyanaka Aka tuqita Indonesia\nIndonesia markanx mä dron ukan witiyupanx aceite de palma yapuchañ uraqinakar jan iyawsawimp phichkatawinakw qhanañchsu\nCitizen Media 20 Taypi sata phaxsi 2016\nMä witiyu dron ukax Indonesia uraqinakan jan walt'awipxat katji, walpun p'arxtayawayi.\nBrunei 21 Lakan phaxsi 2016\nAsia markan kawkhans wali jach'a catedral jikxatapxasma, uraqpachan wali jach'a? sudeste de Asia uksan jikxatapxasma.\nIndonesia markanx quqanak phichhantawayapxatäna ukat sudeste asiático markax uka jiq’imp urpuntataw jiqhatasitäna.\nMalasia 20 Sata qallta phaxsi 2015\nIndonesia markanx quqanak phichhäwiw yanqhachawayi, Malasia ukhamarak Singapur markanakaruw jiq'i urpux urpunti. Usuarionakax medios sociales tuqiw qillqt'awayapxi.\nSureste Asiático uksan 16 muspkay jamuqapa\nCamboya 12 Willka kuti phaxsi 2015\nGoogle Earth, ukax Sureste Asiático uksan jamuqanakap uñt'ayawayi.\nIndonesian qutachrantawi: Jakartax laqawinkiwa\nCitizen Media 21 Anata phaxsi 2013\nJakartax Indonesian capitalapawa. Uka markax qutachrantawlaykut taqi kunas sayt’xiwa. Joko Widodox uka markan p’iqinchiriwa. Jupax Jakarta markar 27n chinuq phaxsikam laqaw [en] uñachayi. 44nit 27niw Jakarta markan subdistritonakaw qutachrantatapxiwa.\nVideo: Uraqpachan qhathunakan sarnaqkasa\nAsia del Sur 13 Lakan phaxsi 2012\nUraqpachan khawkha chiqankpasaya, qhathux kunayman saminakaniw apasiski. Salvador, Mexico, India, Indonesia ukat Tailandia uka markanakan qhathunakapan jamuqanak vidieonak uñjt'as chikancht'asinipxama.


Romanos 8 - Holy Bible [Aymara Bible 1997] - (Rom 8)\nJichhasti janiw cuna juchañchäwis utjquiti Cristo Jesusanquirinacataquejja, qhitinacatejj jan jacapqui janchin munañaparjama [jan ucasti Ajayun apnakata jacapqui ucanacataquejja].\nAjayun jacañanjja, Cristo Jesús tokew nayarojj juchan munañaparjam sarnakañatjja khespiyitu, uqhamarac jiwañatsa.\nDiosajj phokhawayjjewa cuntejj Moisesan leyipajj jan lurcäna jan ch'amanïtapata, jiwasanacan wali juchararätas laycu. Diosasti jupan mä sapa Wawaparuw qhitani jiwasjam janchi cuerponi, uca quipca jucharus purirjamaraqui. Jupasti jucha laycu jiwañataquiw juti, ucatsti jupajj jucharojj juchañchawayiwa, janchincasinracwa atipjawayi.\nTake acanacsti lurawayiwa jiwasanacan cuntejj leyejj sisquis ucanac lurañasataqui, jiwasanacasti janiw janchin munañaparjam jacjjtanti, jan ucasti Ajayumpi chict'ataw jacjjtanjja.\nAcapachancquis ucanacat llaquisiñajja jiwañar apiriwa, ucampis Ajayun jacañat llaquisiñajja wiñay jacañaru, uqhamarac sumancañaruw api.\nJanchin jacañat llaquisirinacajja Diosan uñisiripäpjjewa, ucatsti janiw Diosarojj munapquiti ni camachi arunacaparusa jaysapcaraquiti.\nUca laycupï qhitinacatejj acapach janchin munañanacaparuqui sirviñ munasipqui ucanacajja, janiw cunjämatsa Diosatacjamäcaspati.\nUcampis jumanacajj janiw janchin munañanacapar sirviñataqui jacapctati, jan ucasti Ajayun sirviñataquiw jacapjjta, Diosan Ajayupatejj jumanacjjan jacchi ucqhajja. Qhitinacatejj jan Criston Ajayupanïqui ucanacajj janiw Cristoncquiti.\nUcampis Cristotejj jumanacan jacchejja, janchejj juchampi jiwayatäcchi ucasa, ajayojj jacasquiwa, Diosajj jupar catokjjatap laycu.\nUcampis Cristo Jesusar jactayqui jiwatanac taypita uca Ajayutejj jumanacancchejja, uca quipca Diosaw jiwat janchinacamarojj jactayanejja, Diosan Ajayupajj jumanacan jacqui uca toke.\nUqhamajj jilatanaca, jiwasanacan mä lurañasaw utjistu, ucasti janiw cunjämtï janchejj munqui ucarjam sarnakañäquiti.\nJumanacatejj janchin munañanacaparjamaqui sarnakasipcät ucajja jiwapjjätawa, ucampis Ajayun toke jiwayapjjäta uca janchin munañanacapa ucajja, chekpachansa jacapjjätawa.\nTake qhitinacatejj Diosan Ajayupampi irpatäqui ucanacajja Diosan wawanacapawa.\nUca quipca Ajayuraquiw jiwasan ajayusamp chica Diosan wawanacapätas khanañchi.\nWawanacapätas laycojja Diosatjja herencia catokaraquiñäni jupan arsutaparjama. Uca herenciajja Cristompiraquiw catokañäni, jiwasanacatejj jupamp chica take cunans t'akhesiñäni ucajja, ucat alajjpachan jupampiraquiñäni.\nWali suyt'añampiwa take acapachajj suyt'asqui cunürutejj Diosajj khespiyat jakenaca uñstaycani uca.\nAcapachasti juchañchatawa, ucasti janiwa jupan sapa munañap laycuti, jan ucasti Diosaw uqhamäñapataqui waquichawayatayna. Ucampis uca suyt'añajj utjapunïnwa,\naca orakejj librëjjañapataqui tucusiña esclavöñata, Diosan wawanacapan khespiyat jacäwipana.\nJichhürcamajj yattanwa cunjämtejj aca Diosan lurat orakejj wal t'akhisisqui, cunjämtejj mä wawachasir warmejj wararisqui uqhama.\nJaniw aca orake sapaqui t'akhesquiti, jan ucasti jiwasanacas uca quipcaraquiw t'akhestanjja, Ajayojj niyaw jiwasjjancjje, cunatï walja catokañäquis ucan kalltapawa utj-jjestu. Jiwasanacasti aykopjjaractanwa cunürutejj Diosajj wawanacapjama tucuyquistani uca uru suyt'añana cunapachatejj janchinacasajj khespiyat uñjascani uca uru.\nUqham suyt'äwi laycuquiwa khespiyatätanjja, ucampisa maynitejj uñt'chi cuntejj suyasqui ucjja, ucasti janiw suyt'añäcjjeti, jupan uc uñj-jjatap laycu.\nUcampis cuntejj suyapctan ucjja janiw uñjctanti, ucampis llamp'u chuymampiw suyt'apjjañasa.\nUqhamaraquiw Kollan Ajayojj t'uqha cancañasan yanapistu, janiw yatctanti cunjämatejj oración lurañajj waquisqui ucjja, ucampis Kollan Ajayuw Diosarojj achict'asqui jiwasatjja jan amuyt'caya aykoñanacampi.\nUcampis Diosajj chuymanaca uñantasinjja yatiwa cuntejj Ajayojj sañ munqui ucjja, Ajayusti Diosan munañaparjamaw jupanquirinacataquejj mayi.\nQhitinacarutejj Diosajj nayratpach uñt'cäna ucanacarojja, kalltatpachwa jupataqui yakhachasiwayjje jupan wawapjamäñapataqui, uqhamat jupan Wawapajj jilïrïñapataqui walja jilatanac taypina.\nUqham kalltatpach yakhachatanacarojj jawsjjaraquiwa, uca jawsatanacaparusti catokjjaraquiwa, uca catokatanacarusti jach'aruraquiw apti, ucanacarusti jupampïñataquiw uscu.\n¿Cun sañänisa take acanacarojja? Diosatejj jiwasampïchejja, ¿qhitirac jiwas conträspasti?\nDiosajj janiw Wawaparus perdonquiti, ucatpï Wawaparojj jiwañaru catuyejja jiwasanacan juchanacas laycu. Uqhamasti ¿janiquit take cuns churquistani Wawapamp chicjja?\n¿Qhitis Diosan ajllitanacaparojj juchañchani? Diosaw jupanacarojj jan juchanit catoke.\n¿Qhitiraqui jupanacarusti juchañchaspasti? Janiw qhitisa. Cristowa jiwquis ucajja, juparaquiw jiwatanac taypit jactanquis ucajja, jichhasti Diosan cupëjjapan kont'atäsquiwa, jiwasanacataquisti mayiscaraquiwa.\nKellkatanjja saraquiwa: “Juma laycuw sapürusa nanacajj jiwañataqui yakhachatäpjjta. Qhariñ ovejanacarjamaraquiw uñjapjjetu” sasa.\nTake acanacansti atipirinacat sipansa juc'ampïtanwa jiwasar munquistus ucan yanapapampi.\nUqhamajj jichhajj yattwa, janiwa cunas Diosan munasiñapatjja apakquistaspati, janiw jiwañasa, ni jacañasa, ni angelanacasa, ni alajjpach ch'amanacasa, ni jichhasa, ni jutcani ucasa,\nni patancqui ucasa, ni mankhancqui ucasa, ni cuna yakha yänacasa Diosan munañapatjja apakquistaspati, uca munasiñsti Cristo Jesús Tatitus tokwa uñacht'ayistu.


1 Juan 3 - Holy Bible [Aymara Bible 1997] - (1Ju 3)\nMunat jilatanaca, jichhajj Diosan wawanacapäjjtanwa, ucampis janïraw khanañchquistuti cunäcañänitejj tucuy urunacan ucjja. Ucampis yattanwa cunapachatejj Tatit Jesucristojj uñstancani ucqhajja, jupjamaw tucuñäni, cunjämäquitejj jupajj uqhampacha uñcatatas laycu.\nTake qhititejj acanac Jesucristotjja suyt'qui ucajja, jupa pachpawa k'omachasi cunjämatejj Tatit Jesucristojj k'omäqui uqhama.\nUcampis qhitinacatejj juch lurqui ucanacajja, Diosan leyipwa p'aquinti, uqhamasti juch lurañajj ley p'aquintañawa.\nJumanacajj yatipjjtawa Tatit Jesucristojj jutiwa aca orakeru juchanacas k'omachañataqui, jupanjj janiraquiw cuna juchas utjquiti.\nUqhamasti take qhitinacatejj Tatit Jesucristompi mayanac jacapqui ucanacajja, janiw juchan sarnakcjjeti; ucampis take qhitinacatejj juchan sarnakasipqui ucanacajj, janiw jupar uñjquiti, ni uñt'caraquisa.\nWawanacajja, jan qhitimpis c'arintayasipjjamti; asqui lurirejja asquiraquiwa, cunjämatejj Tatitojj asquïqui uqhama.\nQhititejj juchan sarnakqui ucasti Supayanquiwa, Supayasti juchararawa kalltäwitpacha. Diosan Yokapasti Supayan luratanacap t'unjiriwa jutejja.\nUqhamatwa yatisi qhitinacas Diosan wawanacapajja, qhitinacaraquis Supayan wawanacapäcaraquis ucajja. Cawquïritejj jan asqui lurquejja, uqhamarac jan jilaparus munasqui ucajja, janiw Diosancquiti.\nAca arunacwa ist'apjjtajja kalltäwitpacha: “Munasipjjam maynit maynicama” sasa.\nJaniw Cainjamäñasäquiti, jupajj Supayanquirïnwa ucatwa jilaparu jiwayi. ¿Cunats jiwayänjja? Cainan luratapajj janiw walïcänti, jilapan luratapasti asquiraquïnwa.\nMunat jilatanaca, acapachanquirinacatejj uñisipjjstam ucajja, jan mayjt'asipjjamti.\nJiwasajj jiwañat jacañaruw pasawayjjtan, acsti yatiwaytanwa jilanacasaru munatas laycu. Qhititejj jake masipar jan munqui ucajja jiwataquïsquiwa.\nYattanwa cunäquitejj munasiñajj ucjja, Tatit Jesucristojj jacañapwa jiwasanac laycu churawayäna; uca pachparaquiw jiwasanacajj jilatanacas laycu jacañas churañasa.\nUqhamatwa chekancatas yatistan, uqhamarac jupa nayrakatan Diosampipunïtasa.\nChuymasatejj cunatsa juchañchchistojja, Diosajj juc'amp jach'awa chuymasat sipansa, jupasti take cunwa yatiraqui.\nUqhamasti munat jilatanaca, chuymasatejj jan juchañchcchistu ucajja, iyawsañasaw utjistu Diosan nayrakatapana;\njupasti churistaniwa take cuntejj mayiñäni uca, camachinacapar jaysatas laycu, luräwinacasamp cusisiyatas laycuraqui.\nCamachinacapasti aqhamawa: Jesucristo Yokaparojj iyawsañasawa, uqhamarac maynit maynicama munasiñasawa, cunjämtï jupajj sisquistu uqhamarjama.\nQhitinacatejj camachinacapar iyawsapqui ucanacajj Tatitumpiw jacapjje, Tatitusti jupanacampiraqui. Yatipjjtanwa jupajj jiwasanwa jaqui cawquïr Ajaytejj churquistu uca toke.\n1 Juan 1 / 1Ju 1\n1 Juan 2 / 1Ju 2\n1 Juan 3 / 1Ju 3\n1 Juan 4 / 1Ju 4\n1 Juan 5 / 1Ju 5


Awtuwus jaqi jiwayiri\nBernardo Baptista Gumucio\nBernardo Baptista Gumucio: El autobus de la muerte. "Francisco Ballesteros" wasa sutimpiwa katuqawayi mension en la categoría "Cuentos de Forma y temas libres", payïri waytasitata cuentu tuqi, PRESENCIA QILLQA ARUTA. PRESENCIA LITERARIA, 11 de Julio de 1993. pg. 4 (Versión castellana).\nAymara aruru jaqukipiri: Román Crespo - Centro Marka\nCalle Ignacia Zeballos 2441, Teléfono 380932, Cajón Postal 8134, La Paz, Bolivia. E.mail: cmarka@pino.cbb.entelnet.bo\nMä awti uruwa, kunapachatixa uniwirsitä utana yatiqasqayata, sapaki kutt'askayata quta lakata, suma samarata. Quta umana uxixa pataru aynacharu waytitu, q'umacharakitu. Qhipt'iri awturuwa makhatawaytwa Uniwirsita utaru puriñataki. Phisqha Phisqha urasa sarañawa. Amuyt'aruxasti, sitï awtü sumaki saranisti, tunka mayani arumt'ata urasaruwa purjä.\nAwtuwusasti phuqat phuqantatawa. Janiwa ni maya qunuñas utjkanti. Nayasti quntatawayta kimsiri qunuñaru wintanaru tuqiru. Wintanaru lipt'ata unch'ukiska-saxa janikiwa amuykatati qunt'atapa mä jisk'a quli muñkaña tawaqu, tunka mayani, tunka payan maranitjama. Jupasti tatap mamapampiwa saraskäna Aruskipa-winakaparusti, makhikiwa sapa kuti jisk'a tawaquruxapa-winakaparust, makhikiwa sapa kuti jisk'a tawaquruxa jiskt'apxi manq'aña umañchs munpacha. Niya mä urasa sarataruxa, arumt'awayi, ayurantixa wintananaka jist'antawayi sini uñjañataki; awtunxa uñtasiñatakixa pusi sini uñjaña qhispillu uchatätana. Awt Awt Awti sini uñjaña qhispillu uchatätana. Awtatätana. Awtu mankharu thaythapiraruxa makhikiwa wiyajirunakaxa mayisipxi ikiñanaka. Ukhamaraki jisk'a tawaqun tatapaxa mayisi ikiña phuchapanqunquri llawuntañataki, taqi munañampi, inäsa pä urasa ikjañapataki.\nNayatakisti, llakiwa wañt'awayi, chuymaxasti phuruqirak t'aqisiñampiwa qalltawayi. Mallq'a pharxata, chuyma phuruqt'ata. Jisk'a tawaquxa sinsisa, lisusisa muruqu qunquripa qunqurixaru aykati quña charapa uñjayasisa. Nayasti jan kunsa kamacht'asiñani. Inäki. sinsirakiwaytwa wintanaru k'uchunchasisa. Sapa awtu muyt'arusti jisk'a tawaquxa nayaru lipt'katitu, inamayas inamaya. Axsart'ata, ukhamaraki phurut'ata. Jupasti, qurpt'asisa, unxtasa maysara maysaryu sapa kutiwa jak'achasitu uñjayasisa, amuyt'ayasisa, munañamunañapa. Munañaparuuuuusisa, munañapa. Munañaparusti axsarawixa juparu makhataskana. Janiwa munkayati jupana (warmi-wawa) qunquripa jak'achayasiña, ukhamaraki kayupa.\nAwtu sayt'arusti ist'awayta masruru siri: saraqanipxma kafi umt'añataki. chuymajasti qhanst'awayiwa. Mistuñatakixa qhipart'awaytwa, munasa jan munasa, warmi-wawaru suma uñjañataki.\nQunuñajaru kutt'asasti musphayituwa awtuwusa manqhana lusa qhana. Wawa warmisti lisusisa, sinsisisa sawayitu. Mantanjtwa juma qhipaxa... Ukhamawa wastata nayaru qunqatitu. Janiwa utjkanti ch'usa qunuñaxaxaaÇ. Nayatakixa wastata t'aqisiña qallti, jan kuna jark'akañani. Awtuwusasti wastata jalt'awayi jach'a thaki, ukhamraki sini uñtañaxa arktawayi. Awtu manqhana ch'amakamp ikiñampixa imt'awayi warmi-wawan munañapa. Chuyma phututita, jumpt'ata amparani amuyt'asiwayta tataparu sawayaña yaqha qunuñaru irpasispa phuchaparu, t'akuki sarañataki. Amuyujasti munañajampixa janikiwa wakisikiti. Kuna laykuraki siristi. Kunsa sawayirista. Phuchhamawa qunquripa qunqurixaru lip'iyawayayi.\nJuchanchiristi jisk'a ta.¡Janiwa! una laykuraki siristi. Kunsa sawayirista. Phuchhamawa qunquripa qunqurixaru lip'iyawayayi.\nJuchanchiristi jisk'a tawaquru ¡Janiwa! Inatjamaki chaqusiti qunquripa kayupampi. Nayakiwa juchanchasirista. Janiwa tatapaxa amuykaspati wawapana juchanchasitapa. Ukhama juchanchatasti, lisa wawapana ch'amanchatasti nayatakixa taki kunawa tukusispa. Janiwa uniwirsita utaru kutt'kiristi, chupi jakawixäxa aynacht'ataspawa.\nJusyuru mantasinsti nayatakixa juk'ampi juchanchasiriwayirista, arjatiritakisti janiwa utjaspati tatapana tawaquna arupa llup'añtañatakixa. Nayatakixa kunasa tukusispawa.. Janirakiwa khuyapayasiña maykiristi. Amtaraktwa awtuna sarañapa tukusiña. Llakixa ukhama uñjasisaxa niyawa tukusini markaru purisina. Ukasti janiwa amtatjamakaniti. A. Tukusiñapa purisina. Ukasti janiwa amtatapjamakaniti. Ukansti tukusiñapasti yakhaniwa.\nAwtuwusasti jalawayi tuyuskaspasa ukhama, qunuñanakasti ukhamaraki, ukarjamarusti warmi-wawaxa pachparaki. Nayasti, axsarasisa, yant'arara- rara Nayasti, axsarasisa, yant'a- raktwa llamt'aña jisk'a jan inakt'iri amparapa. Ukjarusti makhikiwa susthjasitjama pampachani maysaru maysaru ampara ayanuqapxtwa. Susst'aña jisk'a jan inakt'iri amparapa. Ukjarusti makhikiwa susthjasitjama pamapachani may-saru maysaru ampara ayanuqaxta. Sustjasitpasti nayaruxa chuyma qhananchitu. Inäsa ukjaruxa inakt'ani markaru puriñkama. Wali pantatawa uñjasta, kunalaykutixa, wastata warmi-wawaxa arkxaraki, kupi charapa qunqurixa pataru wayjatawayi. Nayatakixa chuyma ch'amakt'i, samanaxasti inakt'awayi. Janiwa ni akch'asa unxtawaykti. Inasa ukhama inaymasasa jaytamukunitaspa.\nJanirakiwa ukhamäkiti, ukxarusti jisk'a amparapaxa ikiñ manqhatpacha jump'ita amparaxa katurikaturi uchasi. Ukjarusti limpthapitu q'alala charaparu wayjatayiwayi sarthaphiyasa munaññ manqhatpacha jump'ita amparaxa katurikaturi uchasi. Ukjarusti limpthapitu q'alala charaparu wayjatayiwayi sarthaphiyasa munañaxa... Arch'ukiña. arust'aña, llamthapiñarukiwa uchasta. jaytamukuñapa walpuni munta jan sustjasa. Ampara ayaqasta ch'uju ch'ujuña yant'asa. Tatap mamapasti mayni jaqinakampisti ikinuqasipki uñjasipkisi sini. Munañajampi sustjasitajampisti mayaki murukttttt'awayi.\nSarthapiyawituwa walpuni. Kupi amparapasti wastata jak'achitu amparajaru kat'asa waytkatasa charapa patjaru, kawkirutixa taqi kuna kallti, kawkirutixa taki kuna tukusi, warmina jakañaparu. Ampara, chara, kunka, uka pachaxa chhaqxiwa.\nUkanakasti inakjamkiwa ch'amasaru purini. Amparajasti charap k'uchuruwa purji llamkt'asa llamkt'asa, jupasti laka ansasisa juk'ampi charanakapa ayatati phupuphupu katt'ayasiñkama, achikt'asisa amparanakapampi limpkatitu chupila kat'ayasiñataki. Ch'amaktituwa chymanakapa ayatati phupuphupu katt'ayasiñkama, achikt'asisa amparanakapampi limpkatitu chupila kat'ayasiñataki. Ch'amaktituwa chymaxa, ukharuwa amuyt'awayta uka lurañaxa janiwa juchäkiti, jan juchasasa markachiri jaqinakatakisti juchaskiwa.\nJichhasti suma urasaskakiwa... ajsarañaxa munañatxa juk'ampi ch'amaniwa; uka amuyuruwa qhatatkiri amparaxa aysuwayta ch'amampi tarmampi.\nTukusisjamakiwa. Jichhasti janiw llawq'akiyasiniti. Nasyasti, janiwa kunapachasa ukhama amtawaykti. Ikiñaxa chhaq-xiwa ukjarusti yatiña sum amuykti aruskipawipa, ukjarusti mamapax arst'awayi: Janiwa ukhamaspati... José, ist'amaya kunti wawasaxa sawayitu. Nayas ist'añ muniriskayatwa. Kunas kunapa, jayjamakiwa.\nTakurajasti jach'anchasiwa, janirakiwa amuyt'askti kunpuni sischi mamaparu naya tuqxi. Inasa kunti jiqhataña munkana jan jiqhatatsti mink'asiña munchina, inasa sischi nayana ch'axmisitata. Janiwa kunsa lurañjamakanti. Kunjamsa khuyapayasï. ¡Tatay janikiya jaytawayitati! ¡Yanapt'ïta!\nWastata mallq'ajax pharantitu, nayranakajasti mistuñ munxi, jaqinakan kamachipa ajsarasa. Achikt'asiwaytu Alaxpacha Tataru, isch'ukiyasiñataki, janiya iñataki juchanchajitpati, isch'ukipxpan kunjamsa wawa warmixa juuha Tataruxa, jaqinanakan churapxitataña-pataki isch'ukiñataki kunjamsa wawa warmixa jupapuni juchachasiyitu. José, tatapaxa naya tuqiru qunt'asi, ukatsti situwa: Janiwa jichhakikiti phuchaxaru ch'axmirinakaxa, walja itu. José, tatapaxa naya tuqiru qunt'asi, ukatsti situwa: Janiwa jichhakikiti phuchaxaru ch'axmirinakaxa, walja akaxa, walja kutiwa jumjama ch'axmipxi. Niya maraxiwa juramintastä jiwayañataki khitirutixa phuchajaru ch'axmisini. Ukarusa janiwa arch'ukitati ni wararitasa, janiwa jumatakikiti.\nMicha qhanaruxa ari khuchuñaxa liphipjamakiwa, samajaxa saytjamakiwa ukaruxa mayaki mä ch'aku nukt'atjama ch'ijuyayitu, janjamakiwa ust'aykituti. kunakirakipacha. Manqhakamapuni junt'ata, kunakirakipacha. Ukhamaruxa khuchuña mistuta amuyt'araktwa wilampi mistutapa ulluqisa.\nJoseyasti jan llakinisa, t'aku ajayuni sawayituwa. Janiwa khitisa khuchuña mistuta amuyt'araktwa wilampi mistutapa ulluqisa.\nJoseyasti wali ch'amampi, jan kuna llakini, t'aku ajayuni, sawayituwa. Janiwa khitisa uñjatamti, janiwa khitisa yatkaniti kunatas jiwt'awayta. unramaxa jumankiwa. Ajayu pixtuntatarusti janiwa amuykti khititakisa arst'awayi unra, nayatakiti, phuchapatakicha. Nayasti inamayakiwa arust'awayta sasina: Janiwa kuna juchanikti. Inacha ukhamata wanichata... Ch'amajax utjaskakinwa sañataki: Tatay, janiwa kuna juchanikti, suma chuymani jaqitwa, nayraqataja jumaxa isch'ukiñamanwa. Kamachi Kamaniy isch'ukitam, situwa sartasa.\nAmuyujatsti amtasta wawakasina, utajana, masinakaxa, ch'iyara ch'iwjama uñstitut Kamachi Kamani Mamaxa mä nayrasa llupantata. Suyt'awayta taqi saririnaka mistuñkama. Sayt'awaytwa ukatsti uñjtwa wilax warata punku tuqiru jalasa Wilajawa nayrt'itu mistuñataki. Jiwaña jiwt'ayiristi amparata apaskitana.


Salmos 12 - Holy Bible [Aymara Bible 1997] - (Sal 12)\nTatay, khespiyapjjetaya, asqui jakenacajj tucusisquiwa, chekap sarnaker jakenacajj chhaktasquiwa.\nMaynit maynicamaw c'arintasipjje, sallka chuymampiw parlapjje, ch'ojjña chuymampiw arsupjjaraqui.\nTatitojjay, c'ari parlir lajjranac saphitpach jiq'inucum, jach'achasir jakenacarus, ch'ojjña jakenacarus jiq'inucum,\naqham sir jakenacarus tucusiyaraquim: “Lajjraw jiwasan ch'amasajja, lajjrasaw jiwasanacarojj arjjatistu, ¿qhitirac cun sistanisti” sasa.\nTatitun arsutanacapajj chekpachawa, ninamp pakallk cuti k'omachat kollker uñtatawa.\nTatay, jumaw nanacarojj imasipquitäta, wiñayaw uca jakenacat jarc'akapjjetäta.\nÑankha lurir jakenacajj take chekan muyupayapjje, take jakew ñankharojj jach'ar apti.


“Cunapachatï mä ch'aman jakejj wali armantata utap uñjasejja, cunatejj ucanjj imasisqui ucajj imatawa.\nPedror catuntasinjja, Herodesajj carcelaruw uchantayi. Ucansti Pedrojj pusi tama soldadonacampi uñjatäscänwa. Sapa tamansti pusi soldadow utjaraquïna. Herodesasti Pascua fiesta khepatwa marcan nayrakatapar uñstayañ munäna.\nUcjjarojj saraquiwa sacerdotenacan jilïrinacaparu, templo uñjir soldadonacaru, jilïri jakenacampiru, qhitinacatejj jupar catuyir jutapcatayna ucanacaru: —¿Jumanacajj espadampi, lawampiti mistunipjjta, nayajj lunthatäquiristsa uqhama?\n Ucampis ley yatichirejj jisct'atapampi asquit uñt'ayasiñ munasinjja Jesusarojj sänwa: —¿Qhitirac jake masejjasti? —sasa. Ucjjaruw Jesusajj saraqui: —Mä jakew Jerusalenat thaquinjam Jericó marcaru sarakasincäna, ucatsti juparojj lunthatanacaw jaljjatasin k'al isipamppacha lluch'suwayapjjäna, uqhamarac nuwjapjjäna ucatsti niya jiwatjam liwinucuwayasinwa sarjjapjjäna. Uqhamaruw mä sacerdotejj uca thac cheka sarascäna, ucampis uc uñjasinjja mays muyt'awayäna. Uqhamaraquiw mä levitajj uca chek sarascaraquïna. Ucasti uñjasinjja mays muyt'awayaraquiquïna. Ucampis Samarianquir mä jakew uca quicpa thaquinjam sarascäna. Ucasti uñjasinjja, qhuyapt'ayasiwa. Ucat jac'achasi uca jakeru, usuchjatanacapsti aceitempi vinompiw kolljjati, ucat ch'okt'araqui. Ucatsti uywapar apjjatasin mä korpachasiñ utaruw apjjäna, ucansti jupaw uñjascäna. Khepärmanthisti samarianquirejj sarjjañampïsinjja, pä denario kollke apsusisin korpachiri utanirojj churi, ucat saraqui: ‘Aca tataruw uñjt'arapitäta, juc'amp cuns alät ucajja, cutt'anjjä ucqhaw churjjäma’ sasa. Uqhamasti aca quimsanitjja ¿cawquïris juman amuyatamatjja lunthatanacas jaljjatcatayna ucan jake masipajja? —sasa. Ley yatichiristi sänwa: —Qhititejj jupat qhuyapt'ayasqui ucawa —sasa. Ucat Jesusajj juparojj saraqui: —Saram, ucatsti quipcaraqui jumajj luram —sasa.\n Filisteo chachasti juc'at juc'atwa Davidarojj jac'achasinïna. Jupan nayrapsti yanapiriparaquiw jutäna. Filisteo chachasti Davidar uñjasinjja, uñcatänwa sinti wawäscatapa, suma wila ajanuni, suma uñnakt'aniraqui, janiw yäkcänti, jan ucasti sänwa: —¿Nayasti anütti juman lawa ayt'ata nayampi nuwasiri jutañamataquejja? —sasa. Ucat Davidarojj uca filisteo chachajj diosapan sutiparuw maldicïna. Uqhamarus saraquïnwa: —¡Jutam acaru, nayajj janchimjja alajjpach jamach'inacan mank'añapataqui, pampanquir animalanacan mank'añapataquiraquiw churä! —sasa. Davidasti saraquïnwa: —Jumasti espadampi, lanzampi, flechanacampiw nayamp nuwasirejj juttajja ucampis nayajj jumampi nuwasirejj take ch'amani Tatit Diosan sutipjjaruw juttjja. Jupasti Israelan ejercitopan Diosapawa, qhitirutejj jumajj arnakcta ucana. Jichhajj Tatitojj jumarojj amparajjaruw catuyitani, ucatsti jichhpachaw jiwt'ayäma, p'ekemsa apakaraquïmawa. Uqhamarac filisteonacan janchipsa alajjpach jamach'inacaruw mank'añanacapataqui churä, pampanquir animalanacaw mank'apjjaraquini. Uqhamatwa take jakenacajj yatipjjani, Israelanjja mä Diosajj utjatapa. Take qhitinacatejj jichhajj acancapqui ucanacasti yatipjjaniwa, Tatitojj janiwa espadampiti ni lanzampicha khespiyqui. Aca nuwasïwisti Tatitunquiwa. Juparaquiw jumanacarojj nanacan amparanacajjaru catuyapjjetani —sasaw Davidajj säna. Filisteo chachasti sartanisinjja Davidampi jiquintasiriw juti, Davidasti janc'aquiraquiw waquicht'asi filisteo chachampi jiquintasiñataqui. Wayakapatsti mä kala irsusisaw k'orawt'i filisteo chacharojj parat wact'ayi. Kalampi parat p'iyantatasti filisteo chachajj ajanutwa orakerojj liwnokti. Uqhamwa Davidajj filisteo chacharojj atipjäna. Mä k'orawampi, mä kalampiquiw Davidajj filisteo chacharojj jiwt'ayäna, jan espadampiqui, jupasti janc'aquiw uca filisteo chacha jac'aru jaläna, ucatsti espadapa apakasinsti, aysusinwa uca espadampi p'eke apakaraquïna. Filisteonacasti uqham suma guerrero jakepan jiwatäjjatapa uñjasinsti jaltjjapjjänwa. Uqhamasti israelita jakenacajja, uqhamarac Judá ucanquir jakenacasa, filisteonacan jaltjjatanacap uñjasinsti, wali jach'at arnakasisaw filisteonacarojj arctapjjäna, Gat sisqui uca mantañcama, Ecrón marcan puncupcamaraqui. Thaquinsti Saaraim sisqui ucat, Gat uqhamarac Ecrón sisqui ucacamajja filisteo soldadonac jiwaratajja walipunïnwa. Uqham filisteonacar arctatatsti, israelitanacajj cuttanjjasinjja campamentonacapwa k'ala saqueyjapjjäna. Davidasti uca filisteo jaken p'ekep catusinsti Jerusalenaruw apäna, armanacapsti carpaparuw imjjaraquïna.\nUcatwa Jesusajj saraquïna: —Jichhasti bolsanejja, bolsap apasiscacpan, uqhamarac kollke imasiñapsa; uqhamarac qhititejj jan espadanïchi ucajj sacop aljasisin alaspan.\n “Ucampis lunthatarutejj lunthatasquir catjasina nuwjas jiwayapjjani ucajja jiwayirejj janiw juchañchatäcaniti. Ucampis urutejj jiwayani ucajja, jiwayirejj juchañchatäniwa. “Ucatsti lunthatajj pagañapawa cunanactejj lunthatqui ucanacata. Ucampis jan kollkenïcchiti pagañataqui ucajja, waquisiwa lunthatajj aljatäñapa uqhamata lunthatqui uca yänacan alapa pagatäñapataqui.\nUcampis nayajj sapjjsmawa: Jan jumanacajj jan wali jakerojj cutcatapjjamti, jan ucasti maynitejj maysa ajanut t'ajjllintätamjja, maysa ajanumppacha uñacht'ayaraquim.\n“Ucampis lunthatarutejj lunthatasquir catjasina nuwjas jiwayapjjani ucajja jiwayirejj janiw juchañchatäcaniti.\njan yäkat jakeru, jan cunan jakenacar arjjatapjjam, ñankha lurir jakenacat tuwakapjjam.\n “Ist'apjjaractawa cunatï satäcänsa ucjja: ‘Uñcatatajja, uñcataraquim; tokjjatajja, tokjjaraquim’ sasa. Ucampis nayajj sapjjsmawa: Jan jumanacajj jan wali jakerojj cutcatapjjamti, jan ucasti maynitejj maysa ajanut t'ajjllintätamjja, maysa ajanumppacha uñacht'ayaraquim.\nUca autoridadanacasti juman asquimataquiw Diosar sirvipjje. Ucampis jan wal sarnakjjät ucqhasti, jumajj uca autoridadanacar ajjsarasaw sarnakjjäta, janiw inamaya autoridadaquïquiti jan ucasti mutuyañataqui munañaniraquiwa. Sum uñjañataqui Diosan munañaparjam uchatächejja, jan wali luririnacarojj mutuyaraquiniwa.\n Ucatwa Jesusajj saraquïna: —Jichhasti bolsanejja, bolsap apasiscacpan, uqhamarac kollke imasiñapsa; uqhamarac qhititejj jan espadanïchi ucajj sacop aljasisin alaspan. Sapjjsmawa, cunatejj Kellkatanacajj sisqui: ‘ñankha luririnacampi uñjatänwa’ sasa, ucajj nayanjj phokhasiñapawa, uqhamarac take cunatï nayatjja kellkatäqui ucanacasa. Ucatsti sapjjänwa: —Tata, acanjj pä espadaquiw utji —sasa. Jesusasti saraquïnwa: —Ucajj waliquiwa —sasa.\nNayar arjjatir Tatitojj kollanäpan. Jupaw ch'ajjwañatac amparanacajj waquichi, luc'ananacajjarus nuwasiñatac waquicharaqui,\nJiwañataqui juchañchatäqui ucanacarojj khespiyam; khespiyam jan walt'añancqui ucanacarojja.\nUcapachaw Jesusampïcän ucat maynïrejja espadap apsusinjja mayni jilïr sacerdoten uywatapan jinchup jisctasin thokokayäna.\nJilïri sacerdoten uywatapaw utjäna Malco sat sutini, ucan cupi jinchupwa Simón Pedrojj espadap apsusisinjja thokokayi.\n“Cusisiñanïpjjew sumancayirinacajj, jupanacaraquiw Diosan wawanacapa satäpjjani.\n Jesusasti ucapachajj juparojj sänwa: —Espadamjja imañaparu imasjjam. Espadampi nuwasirejja, espadampi jiwayataraquïniwa. ¿Janit yatcta nayatejj munirista ucajj Awquejjat mayiristwa yanapa, jupasti walja waranka angelanacap qhitanitaspa ucjja? Uqhamäspa ucasti ¿cunjämatsa phokhasiñapäcän uca Kellkatanacajj phokhasispa?\nAc yatipjjaraquim, mayni jaketejj yatispan lunthatan jutañapjja utapat lunthatañataquejja, jupajj janiw iccaspati jan ucasti lunthatarojj suyaspawa, uqhamat jan lunthatampi utar mantayañataqui.\n Nayaraquiw cuenta mayëjja sapakat jakeru, uqhamarac animalanacarusa, jumanacan wilanacamatjja. Sapakat jakeruw cuenta mayëjja jake masipan wilapatjja. “Maynitejj mä jakeru jiwayanejja, juparojj yakha jakew jiwayaraquini, jakesti Diosar uñtasita luratätap laycu.\nUcatsti jupanacan ajjsarayasipjjatap uñjasinjja, jupanac taypiru sayt'asisinjja sistwa jilïrinacarusa, marca apnakerinacarusa, uqhamarac take jakenacarusa, aqham sasa: —Jan ajjsarapjjamti. Amtasipjjam, Tatitojj jach'awa, uqhamarac ajjsarcañaraquiwa; jumanacasti nuwasipjjam masinacam laycu, wawanacam laycu, uqhamarac warminacama, utanacama laycuraqui —sasa.\n Jilïri sacerdoten uywatapaw utjäna Malco sat sutini, ucan cupi jinchupwa Simón Pedrojj espadap apsusisinjja thokokayi. Jesusasti uc uñjasinjja Pedrorojj sänwa: —Espadjja imañaparu uscum. Awquejjajj cuntï t'akhesiñ churquitu ucjja ¿janit t'akhesiñajjäquejja? —sasa.\n Uñisirimatejj mank'at awtjayaschi ucajja, mank'añ churam; umat pharjayaschi ucajja, umsa churaraquim; uqham lurasinsti llacthapisiyätawa, p'enkasiyaraquïtawa, ucatsti Tatituw jumarojj cutiyjjätam.\n Ucapachaw Jesusampïcän ucat maynïrejja espadap apsusinjja mayni jilïr sacerdoten uywatapan jinchup jisctasin thokokayäna. Jesusasti ucapachajj juparojj sänwa: —Espadamjja imañaparu imasjjam. Espadampi nuwasirejja, espadampi jiwayataraquïniwa. ¿Janit yatcta nayatejj munirista ucajj Awquejjat mayiristwa yanapa, jupasti walja waranka angelanacap qhitanitaspa ucjja? Uqhamäspa ucasti ¿cunjämatsa phokhasiñapäcän uca Kellkatanacajj phokhasispa?\n “Ist'apjjaractawa cunatï satäcänsa ucjja: ‘Uñcatatajja, uñcataraquim; tokjjatajja, tokjjaraquim’ sasa. Ucampis nayajj sapjjsmawa: Jan jumanacajj jan wali jakerojj cutcatapjjamti, jan ucasti maynitejj maysa ajanut t'ajjllintätamjja, maysa ajanumppacha uñacht'ayaraquim. Maynitejj quejantasin camisam aparañ munstamjja, sacomamppach churawayjjam. Jumarutejj mä ucch'a k'epiyañ munstam ucajja, mä ucch'ampi jumajj k'epirapim. Mä cuns maynejj mayïtam ucarojja churam; mayt'asirirusti janiraqui ‘janiw’ sasajj samti. “Ist'apjjaractawa cunatï satäcänsa ucjja: ‘Jake masimarojj munam, uñisirimarusti uñisiraquim’ sasa. Ucampis nayajj sapjjsmawa: Uñisirinacamarojj munapjjam, [maldicirinacamarojj bendicipjjam, uñisirinacamarusti asqui lurapjjam,] Diosat mayirapipjjaraquim qhitinacatejj [jumanacar tokepctam,] uqhamarac jan walinacs lurapctam ucanacataquisa.\nJichhasti jupanacarojj saraquim: Naya Tatituw juramentompi arsta, janiw nayajj khoru jaken jiwañapjja muncti, jan ucasti uca khoru jacañapjja apanucpan ucatsti jacaracpan. Israel, jumajj uca jan wali sarnakäwim apanucum. ¿Cunataraqui jiwascätasti?’\n Cawquicamatejj jumanacan ch'amanacamajj utjqui, ucacamajj takenimpis sumancapjjam. Munat jilatanaca, jumanac purajj jan uqhamat uqham lurjasipjjamti, jan ucasti Diosar jaytapjjam, jupawa mutuyascani. Kellkatanjja siwa: “Nayaruw wact'itu mutuyascañajja, nayaraquiw phokhascäjja, siw Tatitojja.” Juc'amp saraquiwa: “Uñisirimatejj mank'at awtjatächejja, mank'añ churam, umat pharjatäch ucasti, um churaraquim,” ucjja jupan amthapisisa p'enkasiñapataquiw lurasctajja. Jan ñankhampejj atipjayasimti, ucatsipan ñankharojj asquimpi atipjam.\n Yakhepa jakenacasti, uqham Davidan jisqhiscatapa ist'asinsti, Saúl reyir yatiyiriw sarapjjäna, Saúl reyisti Davidaruw jawsayaniraqui. Ucat Davidajj Saúl reyirojj saraquïna: —Janiw qhitis uca filisteo chacharojj ajjsarañapäquiti, naya jach'a reyin sirviripaw jupampi nuwasir sarä —sasa. —Janiw juma sapaqui uca filisteo chachampi nuwasir sarcasmati. Jumasti wawäsctawa, ucampisa jupajj wayna tiempopatpacha guerran nuwasiri yatitawa —sasaw Saúl reyejj saraquïna. Davidasti sascaquïnwa: —Cunapachatejj aca juman sirvirimajja, ovejanacap awatiscäna ucapachajja, mä leonasa, jan ucajj mä ososa jutirïnjja, ucat mä oveja tamat apasjjerïna ucapachajj, nayajj khepat arctirïyäta, ucat uca oveja aparirïtjja. Ucampisa cunapachatejj uca animalajj cutiquipstanisin jaljjatañ munitän ucqhasti, nayajj lacat catusin ch'iyt'irïyäta, jiwayañcamaraquiw jawk'jirïyäta. Uqhamapï mä leonäscpasaya, jan ucajj mä osöscpasaya, aca sirvirimajj jiwt'ayaquipunirïnwa. Aca jan Diosar uñt'iri filisteo chacharusti uca quipcaraquiquiw lurasini jacquir Diosan ejercitopar arnakatap laycu. Tatitojj nayarojj leonan amparapatsa, uqhamarac oson amparapatsa khespiyituwa. Aca filisteo chachan amparapatsti khespiyaraquiquitaniwa. “Ucat Saúl reyejj saraquïna: —Uqhamajj saramaya, Tatitusti juma chicaraquïpan —sasa.\nUcat jupanacat maynïrejj sacerdotenacan jilïripan uywataparuw cupëjj jinchu espadamp jisctasin thokokayäna.\n “Uqhamarac pä jaketejj nuwasisa mä usur warmiru nuwatatasa janïr wawachasiñäquipana sullsuycani; ucampis jan uca warmejj jiwcchiniti ucajja, uca nuwatatir jakejja multa pagañapawa, uca warmin chachapajj kawkhtejj mayqui juezanac nayrakatanjja uqhamarjama. Ucampis uca usuchjat warmitejj jiwjjchi ucajja, pagañapawa jacañatjja jacañaraqui, nayratjja nayraraqui, lacatjja lacaraqui, amparatjja amparampiraqui, cayutjja cayumpiraqui, naqhantayatajj naqhantayañampiraqui, chhojjritjja chhojjriñchañampiraqui, ch'acutatjja ch'acumpiraqui.\nUcampisa uñch'uquiritejj uñisiriru jutasquiri uñjascchi, ucatsti janiraqui trompeta phust'caniti marcanquiri jakenacan amuyasipjjañapataqui, ucat uñisirinacajj purinisina mayniru jiwayani ucapachajja, uca jiwirejj juchap laycuw jiwascani; ucampisa nayajj ucan jiwatapatjja uñch'uquiriruwa wayt'araquëjja.’\nUcampis urutejj jiwayani ucajja, jiwayirejj juchañchatäniwa. “Ucatsti lunthatajj pagañapawa cunanactejj lunthatqui ucanacata. Ucampis jan kollkenïcchiti pagañataqui ucajja, waquisiwa lunthatajj aljatäñapa uqhamata lunthatqui uca yänacan alapa pagatäñapataqui.


EgyptAir ukar jan walt’ayatapax tukusxiwa; taqi ukan jikxatsirinakaw askin jikxat’asisipki · Global Voices Aymarata\nJaqukipäw uñt'ayata/apkatata 5 Qasäwi phaxsi 2016 22:23 GMT\nAka blog ullart'apxañäni বাংলা, Malagasy, Español, русский, नेपाली, English\nMä jan walt'ayir jaqiw mä piloto de Egypt Air jupar Alejandría ukjat Cairo uksar jalayañapatak munkir jan munkir jalayatayna, ukhamat Larnaca uksar mäk tuyuqatayna tukuyarux taqpach pasajirunakax antutataxapxäna.\nEgipcio Seif Eldin Mustafa jupar katuntatawa, jupax janiw chiqsas phallirinakan sinturiranikataynati jan ukhamakipanx inas warmipar uñjañatakichina, jupax mä chipriota ciudadana, ukay inas mutuñ utar llawintat egipcias warminakar antutatañapatakichïna. Ukhamatapatx jan terrostatapat k’uchirasipxanwa.\nJichhayrï, chiqsasä: «Jan yanqhachiri»? inach mä wali jach’a juchanchawispa. Mä awyunpachar katuntatapatxa.


Aymara, Dramas: Piece 019 – Ucäniwa chekpach Diosajja 4 | Waters of Life for Children\nHome -- Aymara -- Perform a PLAY -- 019 (Who is the true God 4)\n19. Ucäniwa chekpach Diosajja 4\nAcab reyejja wali culiratapinïnwa Elíasampejja.\nAcab: “Profetawa juchanejja jan acch’apacha jallojj jan puriñapataquejja.”\nAcab jupajja ancha culiratapinïnwa. ¿Armaspachänti uca waña maranacjja jupa jacquir Diosar armatapat jutatapjja?\nQuimsa maraw pasjjatayna. Quimsa mara jan cuna jalluni… jich’asti Acab juparuwa uñjir jutatayna.\nElías: “Rey Acab, wastat jalluñap munstajja, takpach marcaru uqhamaraqui Baal sacerdotenacaparu Carmelo kollu pataru tant-thapim. Ucan uñjañani qhitis Diosajja: Tatitucha jan ucajj Baal jupacha.”\nAcab jupajja Elíasar jaisataynawa.\nKhepürusti takach marcawa Carmelo kollu pataru maqhatapjjatayna. ¿Cunas paspachäna? Elíasasti takpach jakenacaruwa artátayna:\nElías: “¿Cunapachcamasa maysat maysaru sarapjjäta? Jichhüru qhitirusa sirvipjjäta uc amtasipjjam, Diosaru jan ucajj Baal juparucha.”\nMarcasti amuquïscanwa. Uñch’uquisipcänwa cunjams Elíasajja mä altar lurascäna uqhamaraqui mä uywa uca patjjaru uchascäna loktañataqui. Uqhamwa uca pachajja Diosarojja yupaychapjjänjja.\nBaal sacerdotenacapajja uqhamrac lurapjjäna.\nElías: “¡Ucjacamaqui! Jan qhitis nin nactaypanti. Jichajja sapa mayniwa diosaparojja art’asini. Qhititijja alajj pachata nin jalakayaninejja, ucäniwa chekpach Diosajja.”\nJanc’aquiwa Baal jupan arquirinacajja diosapar art’asipjjäna. Horay horanaca. Ucampisa janiw alajj pachata cunas jutcänti. Elíasajj jupanacatjja burlasïnwa:\nElías: “¡Jach’at art’asipjjam. Inas diosanacamajja iquiscchi, inas viajencchi.”\nTakeniwa ch’ujuquïna cunapachatejj Elíasajj uywa loktañäqui uca patjjaru umampi warjjatcäna ucjajja. ¿Juri phayañajj janijay sum akquitijja? Zanjasa altar muycan ucasa umam phokhantatänwa. Ucjjarusti Take chuymampiwa Elíasajj Diosar art’asitayna:\nElías: “Tatay, Dios, Marcamaru uñacht’ayam jumatawa Israel marcan Diosapajja uqhamaraqui mayasti juman siervopätwa.”\nAh -¡Uñtapjjam!- ¡alajj pachata ninaw jalaktani ucjjarusti uywa loktatjja kal naqhantawayi, phäña, kalanaca uqhamaraqui umampacha! Takpachajja mä jach’a ninänwa. Sustjatastï takpach marcawa quilt’asitayna uqhaaraqui takeniwa art’apjjaraquïna: “¡Tatituw Diosajja, Tatituw Diosajja!”\nJichhasti sum yatjjapjjäna. Baal sacerdotenacapajja mutuñ catokapjjäna, takeniwa jiwayatäpjjana. ¡Tatituw Diosajja! Mayampi Elíasajj oración luratayna ucjjarusti kenayanacawa ch’amacrantjjäna. Nayrakata ch’akanacajja niyaw ch’akanjjäna. Jacquir Diosajja wastatjall puriyjjäna.\nUñstirinaca: Parliri, Acab, Elías, marca\nPage last modified on February 27, 2019, at 07:09 AM | powered by PmWiki (pmwiki-2.2.140)


¿Kunjamsa familianakajj kusisit jakasipjjaspa? | Suma yatiyäwinaka\n1. ¿Kunatsa leyinakarjam casarasipjjañapa?\nJehová Diosajj kusisit Diosawa, Jupaw suma yatiyäwinak churistu. Ukat familianakajj kusisitäpjjaspa, ukwa munaraki (1 Timoteo 1:11, NM). Jupaw matrimonio uttʼayi. Mä chacha warmin casarasipjjañapajj wali askiwa, ukhamatwa awk taykajj wawanakamp kusisita jakasipjjaspa ukat munasiñas utjarakispa. Ukatwa cristianonakajj leyinakarjam casarasiñatak qellqayasipjjañapa. Lucas 2:1, 4, 5 liytʼäta.\nJaqechasitanakajja, chacha warmjam jan jaljtasa sum sarnaqasipjjaspa ukat purapat respetasipjjaspa ukwa Jehová Diosajj muni (Hebreos 13:4). Jupajj divorciasiñarojj uñisiwa (Malaquías 2:16). Ukampis kunapachatï chachasa, jan ukajj warmisa wachoq juchar purtʼasi ukhakiw maynejj divorciasispa, ukat yaqhamp casarasjjaspa. Mateo 19:3-6, 9 liytʼäta.\n2. ¿Kunjamsa chacha warmejj uñjasipjjañapa?\nJaqechatäkasin purapat yanaptʼasipjjañapatakiw Jehová Diosajj chacha warmir lurawayi (Génesis 2:18). Familianjja chachaw pʼeqtʼirejja, ukhamajj jupaw kunatï familian jakasiñatak wakiski uk churañapa ukat Diosatsa yatichañaparaki. Ukat warmipar munasitap laykojj jakäwipsa aptʼasirjamäñapawa. Panpachaniw munasipjjañapa ukat respetasipjjañapa. Ukat niyakejjay pantjasir jaqëpjjchejja, kusisit jakasiñatakejj perdonasirïpjjañapawa. Efesios 4:31, 32; 5:22-25, 33, ukat 1 Pedro 3:7 liytʼäta.\n3. ¿Jan waltʼayasiñajj utjani ukhajj jaljtapjjañapati?\nMä chacha warmitï jan waltʼayasipjjani ukhajja, panpachaniw munasiñamp uñjasiñatakejj chʼamachasipjjañapa (1 Corintios 13:4, 5). Ukat kunapachatï jan waltʼäwinakajj utji ukhajja, janiw jaljtapjjañapaw sasin Bibliajj yatichkiti. 1 Corintios 7:10-13 liytʼäta.\n4. ¿Kunsa Diosajj wawanakatak muni?\nWawanakajj kusisit jakasipjjaspa ukwa Jehová Diosajj muni. Ukatwa kunjamsa wayn tawaqökasin kusisit jakasipjjaspa uk yatichi. Ukat yatiñanïñsa, experiencianïñsa awk taykapat yateqasipjjaspa ukwa munaraki (Colosenses 3:20). Ukatsti, Juparu ukat Jesusar servisajj kunja kusisitas jikjjatasipjjaspa uk amuyapjjañapsa munarakiwa. Eclesiastés 11:9–12:1; Mateo 19:13-15; 21:15, 16 liytʼäta.\n5. Awk taykajj wawanakapan kusisit jakasipjjañapatakejja, ¿kunjamsa yanaptʼapjjaspa?\nAwk taykaw manqʼañatsa, isitsa ukat kawkhansa jakasipjjaspa ukanak wawanakapar churañatak wal chʼamachasipjjañapa (1 Timoteo 5:8). Janiw ukakïkiti, Diosar munañsa ukat Jupat yateqasiñsa yatichapjjañaparakiwa (Efesios 6:4). Kunapachatï awk taykajj Diosar wal munasipjjatap uñachtʼayapjje ukhajja, wawanakajj yateqasipjjarakispawa. Cheqansa, Diosan Aruparjam wawanakar uywañajj wali askiwa, ukhamatwa jupanakajj suma amtanïpjjaspa. Deuteronomio 6:4-7 ukat Proverbios 22:6 liytʼäta.\nWawanakajj suma luratanakapat chʼamañchtʼatäña, ukat “walik ukham lurtajja” sayasiñ wal munapjje. Ukhamarusa, awisajj ewjjtʼañasa, cheqañchañasa wakisirakiwa, ukhamatwa jupanakajj jan waltʼayir lurañanakat jitheqtapjjaspa (Proverbios 22:15). Ukampis cheqañchasajj janipuniw awk taykanakajj wawanakapampi sinti qhorüpjjañapäkiti. Colosenses 3:21 liytʼäta.\nJehová Diosan Qhanañchirinakapajja, awk taykanakaru ukat wawanakar yanaptʼañatakejj walja yanaptʼanakwa apsuwayapjje, uka qellqatanakajj Bibliat apstʼatkamakiwa. Salmo 19:7, 11 liytʼäta.\nPä jisktʼanakaw chacha warmjam sum jakasiñatak yanaptʼiristam.\nJan waltʼayasisajj kunsa lurapjjasma\nAynachtʼata ukat llakit jakasiñat sipansa, chacha warmi chʼamachasisajj wali kusisitaw jakasipjjasma.\nFamiliamampejj kusisitaw jakasisma\nChachanakasa, warminakasa, awk taykanakasa, wawanakasa taqeniw Jesusatjja munasirïñ yateqapjjaspa. ¿Kunsa jiwasajj Jesusat yateqsna?


2 Corintios 3 - Holy Bible [Aymara Bible 1997] - (2Cor 3)\nCunapachatejj acanaca sapcta ucqhajj, jumanacan amuyatanacamatjja nanacpachatsa jach'achasipquirista, ¿uqhamati? ¿Jan ucajj nanacajj jumanacarojj mä sumat uñt'atäñ cartampicha uñstapjjsmajja? ¿Jan ucajj mayninacjamacha mä sumat uñt'atäñ carta mayisipjjämajja?\nJaniwa. Jumanacäpjjtawa nanacataquejj mä sumat uñt'atäñ cartar uñtatajja. Uca cartasti chuymanacajjan kellkatawa, take jakeraquiw uca cartjja leet'aspajja.\nUca cartasti jumanacäpjjtawa pachpa Criston kellkataraqui, nanacan churataraqui. Uca cartajj janiw tintampi kellkatäquiti, jan ucasti jacquir Diosan Ajayupampi kellkatawa. Uca cartajj janiw kalar kellkatäquiti jan ucasti jakenacan chuymapar kellkatawa.\nUca toketjja janiw cuna pächasiñas utjquiti, Cristo toke Diosar catuyasipjjatajjata.\nJaniraquiw nanacpachas cuna lurañataquis yatekatäpquirista uqhamäpcti, jan ucasti take cuntï lurapcta ucajj Diosatwa juti.\nJupasti aca machak arust'äwin jupar sirviñataquejj ch'am churapjjaraquituwa. Uca machak arust'äwisti janiw cuna mä kellkataru jaysañäquiti, jan ucasti Kollan Ajayu catokasina jacañawa. Kellkat leyinacajja jiwañaruquiw api, ucampis Ajayojj jacañwa churaraqui.\nAca Moisesan leyipajj letranacampi mä kalar kellksutänwa. Mä jach'a khanampiraquiw jutänjja, israelita jakenacas janiraquiw uca khana laycojj Moisesan ajanupsa uñcatañataqui ch'amanïpcänti, ucampis uca khanajj chhaktawayjjaquïnwa. Uca leyitejj uqham jach'a khanampi jutcchïna jiwañatac juchañchañataqui ucajja,\n¡cunja juc'ampi khanampis Diosan Ajayupan yatiyäwipajj jutejja!\nUcampejj sañ munta, jiwañar apir leyitejj wali c'ajquir cancañampi jutchïnjja, ucatsa juc'ampi c'ajquir cancañampiw jiwasar Diosajj catokestu jan juchanita.\nUca nayra leyejj wali jach'äcchïna ucasa, aca jichha machak jach'a leyitaquejj ucajj janiw cunäcjjesa.\nUca juc'a urunacataqui churatäquis uca leyejj wali jach'äcchïnsa; wiñayataquïquis uca leyejj ucat sipansa juc'amp jach'awa.\nNanacansti uca suyt'añaw utjapjjetu, ucataracwa take iyawsañampi parlapjjtjja.\nJaniraquiw Moisesjam ajanunacajjsa imantasipcti, cunjämtï jupajj imantascäna mä velompi, israelit jakenacajj jan uca khanan chhaktatapjja uñjapjjañapataqui, ucajj jan wiñayataquïtap laycu.\nUcampis jupanacajj janiw amuyapcänti. Jichhas cunapachatï uca nayra arust'äwi leet'asipqui ucqhajja, janiw amuyapquiti. Uca velosti janiw jupanacat apakatäquiti, Cristoquiw uca veljja apakaspa.\nJichhacamasa, cunapachatï Moisesan leyip leet'apqui ucqhajja, mä velow jupanacan amuyunacapjja imantasqui.\nUcampis cunapachatï mä jakejj Cristor maqhatjje ucqhajja, uca velojj chhactjjewa.\nTatitusti Ajayuwa. Cawqhantï Tatitun Ajayupajj utjqui ucqhanjja khespiyat sarnakasiñaw utji.